Obustavljena teoretska i praktična nastava u učionicama na Internacionalnom univerzitetu Travnik - Internacionalni Univrzitet Travnik\nKrizni štab Ministarstva zdravstva i socijalne politike Srednjobosanskog kantona donio je naredbu kojom se obustavlja nastava u osnovnim, srednjim i visokoškolskim ustanovama Srednjobosanskog kantona u trajanja od 15 dana. S tim u vezi teoretska i praktična nastava u učionicama na svih sedam fakulteta Internacionalnog univerziteta Travnik se u potpunosti obustavlja.\nNakon vanredne sjednice Senata Internacionalnog univerziteta Travnik donesena je Odluka da se organizacija i realizacija nastave vrši korištenjem već uspostavljenih online platformi za DL studij, besplatnih platformi, interneta, e-maila i svih raspoloživih kanala elektronske komunikacije. Nastavnici i saradnici Internacionalnog univerziteta Travnik održavati će intenzivnije konsultacije i komunikaciju sa studentima putem raspoloživih kanala e-komunikacije, a nastava koju nije moguće realizirati online biti će nadoknađena po sticanju uslova. Studenti se zadužuju da vrijeme online realizacije nastave maksimalno koriste za učenje i spremanje ispita čiji termini u ovom momentu ostaju u skladu sa već utvrđenim akademskim kalendarom za akademsku 2019/2020. godinu. Internacionlani univerzitet Travnik će nastaviti sa praćenjem epidemiološke situacije i preporuka nadležnih institucija, te postupati u skladu sa istim.\nZaključci sa 17. Međunarodnog savjetovanja će biti od velikog značaja izvršnoj vlasti u programiranju i implementaciji razvojnih projekata\nU organizaciji Saobraćajnog i Ekološkog fakulteta Internacionalnog univerziteta Travnik i u saradnji s akademskim partnerima…


Aleanca Kosova za Biznis\nAleanca Kosova za Biznis: je najveće udruženje poslovnih društva i poslovnih pojedinaca na Kosovu. Osnivana godine 2002, AKB uključuje 28 poslovnih društva sa više od 9500 članova.\nZa više informacija pristupite sledećoj web stranici:\nUniverzitet prištine je osnivan prema zakonu o Zasnivanju Univerziteta Prištine, koji je odobren od Skupštine Socijalističke Pokrajne Kosova, 18 novembra 1969. Osnivanje Univerziteta Prištine je istoričan događaj za narod Kosova, kao i za sav Albanski narod. Upravni odbor Univerziteta Prištine održan je 13 februara 1970, dok dva dana docnije, 15 februara 1970, održan je solemni sastanak Skupštine tako da je taj datum određen kao dan Univerziteta Prištine.\nPrivredna Komora Kosova je najsnažnija asocijacija biznisa na Kosovu. Osnivana 1962 od Skupštine Kosova, PKK je jedini zakonski zastupnik interesa poslovne zajednice Kosova. Privredna Komora Kosova je neprofitabilna organizacija, nezavisna i profesionalna koja lobira i radi s glavnim ciljem razvoja ekonomije tržišta, preduzimaštva i porasta konkurentnih sposobnosti svojih članova. PKK je angažovana da brani i zastupa na najboljem načinu interese svojih članova, da savetuje početna poslovanja, da obezbeđuje profesionalnu pomoć svojih članova posebno u promovisanju investicija i ekonomskog razvoja Kosova.\nBritanski Savet na Kosovu\nOd zasnivanja Vlade Kosova, marta 2002, do danas, Ministarstvo Rada i Socijalnog Staranja, maksimalno je angažovano, za olakšanje socijalnih problema, obezbeđivanju potrebnih usluga za sve zaposlene na Kosovu, kao i za stvaranje uslova za lica koje traže posao da bi se osposobili u odnosnim profilima zahtevanih od tržišta rada.\nKosovska Agencija za Akreditaciju osnivana je od MONT u skladu sa zakonom o visokom obrazovanju (2003/14) na Kosovu. Agencija vrši neprofitabilne profesionalne nezavisne delatnosti u institucijama visokog obrazovanja (IVO) na Kosovu i garantuje kvalitet obrazovnog rada i naučnih istraživanja.\nKAA je javna agencija za procenjivanje kvaliteta institucija visokog obrazovanja kako javnog tako i privatnog, i posredstvom procesa akreditacije podržava razvoj kvaliteta u ovim institucijama.


Pooštrena pravila za ulazak u Nemačku - Glas Podrinja\nZa više zemalja sa opasnim mutacijama korona virsua ili sa posebno velikim brojem infekcija, među kojima su i Srbija i druge zemlje Zapadnog Balkana, važe stroža pravila za ulazak u Nemačku.\nKako danas piše Dojče vele, nemačka savezna vlade je, da bi zaštitila zemlju od uvoza novih slučajeva korone, kao područja visokog rizika klasifikovala znatno više zemalja nego ranije.\nStroža pravila stupila su na snagu u nedelju, a novina je spisak zemalja u kojima je takozvana sedmodnevna incidencija viša od 200 novih infekcija na 100.000 stanovnika. U Nemačkoj je trenutno 111.\nKontrola se vrši na nemačkim granicama i aerodromima, a za sve putnike koji dolaze ili se vraćaju u Nemačku važi obavezna registracija na internetu na sajtu einreiseanmeldung.de, pre ulaska u zemlju.\nPrema Institutu Robert Koh (RKI), u kategoriji zemalja sa visokom incidencijom (više od 200) od nedelje 24. januara nalazi se 14 zemalja Evrope - Srbija, Crna Gora, Bosna i Hercegovina, Kosovo, Severna Makedonija, Slovenija, Albanija, Španija, Portugal, Estonija, Letonija, Litvanija, Andora i Češka.\nU Africi i na Bliskom Istoku to su Egipat, Iran, Izrael, Liban i Ujedinjeni Arapski Emirati, a u južnoj i severnoj Americi - Panama, Kolumbija, Bolivija, Meksiko i SAD.\nZa putnike iz zemalja obe ove kategorije važi - ulazak u Nemačku je dozvoljen samo uz negativan test - koji ne sme biti stariji od 48 sati.\nPrema Ministarstvu unutrašnjih poslova Nemačke, testovi se sistematski proveravaju na aerodromima i morskim lukama. Naročito se letovi iz takozvanih visoko rizičnih područja "dosledno proveravaju" - direktno u avionu i pre pasoške kontrole. Pored testova kontroliše se i da li su putnici popunili prijavne formulare.\nU principu, svi putnici koji ulaze ili se vracćaju u Nemačku i koji su boravili u rizičnom području (kategorija jedan do tri) u poslednjih deset dana pre ulaska, obavezni su na desetodnevni karantin. Karantin se može skratiti tek posle pet dana, ako se uradi drugi test i on bude negativan.


Održana radionica za studente za rad na "Vikipediji" |\nStart / Fakulteti i Akademije / Održana radionica za studente za rad na „Vikipediji“\nNa Pravnom fakultetu Univerziteta u Istočnom Sarajevu (UIS) u utorak, 25. decembra, održana je uređivačka radionica s ciljem obuke studenata za rad na „Vikipediji“ na kojoj su predstavljeni osnovni alati, načini i pravila za uređivanje stranice.\nGlam-koordinator „Vikimedijine“ zajednice Republike Srpske LJubiša Malenica rekao je novinarima da je cilj radionice povećanje broja članaka na srpskoj „Vikipediji“ koja trenutno broji oko 6.000 članaka, te da se studenti upoznaju o tome kako da postavljaju sadržaje i tekstove na „Vikipediju“.\n„Radionica se održava u okviru `Edy Viki` projekta koji sprovodi `Vikimedijina` zajednica Srpske. Naša zajednica nastoji da, u saradnji sa visokoškolskim i drugim ustanovama u Srpskoj, približi đacima i studentima rad na `Vikipediji` kao jedan od načina akademskog aktiviranja“, naveo je Malenica.\nOn dodaje da je srpska „Vikipedija“, koja postoji od 2004. godine, jedna od razvijenih, a da „Vikimedijina“ zajednica Republike Srpske postoji već tri godine, te da je njen rad na volonterskom principu.\nJedan od predavača na radionici Vuk Vučetić kaže da je ovo jedna u nizu radionica koju organizuje „Vikimedija“ Republike Srpske, te da će od naredne godine biti održavane radionice na drugim fakultetima Univerziteta u Istočnom Sarajevu.\n„Cilj je, prije svega, popularizacija `Vikipedije` koja je najveća onlajn enciklopedija na svijetu jer na neki način pruža mogućnost svim mladim ljudima da promovišu svoja znanja, vještine, stil pisanja“, rekao je Vučetić.\nOn je pozvao sve mlade da se uključe u rad „Vikimedijine“ zajednice Republike Srpske koja, osim sticanja vještine uređivanja tekstova i obogaćivanja znanja, nudi i putovanja širom svijeta.\nUređivačku radionicu organizovala je „Vikimedijina“ zajednice Republike Srpske u saradnji sa Pravnim fakultetom Univerziteta u Istočnom Sarajevu.\nPrethodna Najava: Večeras tradicionalni Novogodišnji koncert studenata Muzičke akademij\nSljedeća Tim studenata Fakulteta poslovne ekonomije pobjednik takmičenja “Jelen Business Case Challenge”


Cvijanović najavila sastanak sa Vučićem\nNaslovnica VIJESTI BiH Cvijanović najavila sastanak sa Vučićem\nPredsjednica Republike Srpske Željka Cvijanović najavila je da će uskoro biti održan sastanak predsjednika Srbije Aleksandra Vučića i rukovodstva RS-a na kojem će biti riječi o dokumentu u kojem se ukazuje na “antidejtonsko ponašanje visokog predstavnika međunarodne zajednice u BiH”.\n“U suštini to je dokument koji pokazuje stvarno stanje kada je riječ o BiH. Zbog pravnih i međunarodno-pravnih obaveza koje ima Srbija smatramo da ona treba da bude informisana o tome kakvo je stanje, na koji način je kršen Dejtonski sporazum, kako smo dolazili do nedejtonskih ili antidejtonskih rješenja, na koji način su blokirane mnoge stvari koje su mogle da budu adekvatne, korisne i efikasne za sve ovdje da smo se pridržavali onog što jeste slovo Ustava”, rekla je Cvijanović.\nPrema njenim riječima, dokument ne tretira pitanje Kosova, ali tretira pitanje Republike Srpske, posmatrajući svu situaciju u kontekstu značajnog ili strateški važnog, prioritetnog nacionalnog pitanja. Entitetska predsjednica ističe da u okviru takvog nacionalnog pitanja za Srbiju jeste i Republika Srpska, a ne samo Kosovo.\n“I ako negdje postoje određena rješenja koja se gledaju u paketu onda bi moglo da se kaže da su i ovo pitanja koja treba posmatrati u paketu”, naglasila je Cvijanović.\nČlan Predsjedništva BiH Milorad Dodik ranije je izjavio da su predsjedniku Srbije Aleksandru Vučiću iz Republike Srpske dostavili dokumente u kojima ukazuju na antidejtonsko ponašanje visokog predstavnika međunarodne zajednice u BiH.\nDodik je rekao da su na taj način željeli da pokažu da zapadne zemlje imaju dvostruke aršine kada je riječ o pitanjima Republike Srpske i Kosova.\nPrethodni članakPriča rastužila regiju: Uplakanom dječaku kojem su ukrali kupine stiže pomoć sa svih strana\nSljedeći članakKrizni štab: U FBiH nova naredba i preporuke


UNHCR formirao radnu grupu za pitanja kolektivnog proterivanja i zlostavljanja izbeglica – www.azil.rs\nOd zvaničnog zatvaranja zapadno-balkanske rute postepeno je počeo da raste broj navoda o zlostavljanju izbeglica koje su neregularnim putem došle na teritoriju susednih zemalja (Hrvatske, Mađarske i Rumunije), neposredno pred vraćanje na teritoriju Republike Srbije. Brojne nevladine organizacije ukazivale su na ovaj problem, međutim adekvatno dokumetovanje ovakvih slučajeva je izostalo.\nIz tog razloga, kancelarija UNHCR u Srbiji osnovala je radnu grupu koja će se baviti problemom kolektivnog proterivanja izbeglica, a sve aktivnosti radne grupe sprovode se uz podršku niza nevladinih organizacija koje deluju na teritoriji Beograda i Vojvodine. Sama ideja o formiranju jedne takve grupe nastala je na inicijativu Zaštitnika građana Republike Srbije, koji je oformio tim eksperata za dokumentovanje ovih slučajeva u skladu sa principima sadržanim u Istanbulskom protokolu. Tim eksperata sastoji se od specijalista za sudsku medicinu koji imaju iskustvo u radu sa žrtvama nasilja i u primeni principa i načela iz Istanbulskog protokola, kao i specijalista psihijatrije koji imaju zadatak da pruže psihološku i psihijatrijsku podršku. Zadatak pravnika je da prikupe činjenične opise svakog pojedinačnog slučaja i da ih pravno kvalifikuju, kako bi se eventualno preduzimale pravne radnje prema nadležnim organima država u kojima su incidenti zabeleženi. Cilj je da se nakon završetka istraživanja, koje će uključivati i terenski rad, objavi izveštaj koji će biti predstavljen na konferenciji za medije i kojim bi se široj javnosti (domaćoj i međunarodnoj) skrenula pažnja na gruba kršenja ljudskih prava izbeglica.\nRadna grupa je od osnivanja zabeležila oko sto svedočenja ljudi vraćenih iz susednih zemalja na teritoriju Republike Srbije. Sprovedeno je 17 detaljnih medicinskih pregleda i psiholoških procena. Migranti su uglavnom presretani od strane granične policije, nakon čega su bili podvrgavani nasilju, a pre nego što su vraćeni u Srbiju oduzimani su im mobilni telefoni i novac. Izbeglice ni u jednoj zemlji nisu imale mogućnost da zatraže azil, iako su to izričito tražili. Ovaj scenario ilustruje kako se izbeglice često nalaze između brutalnosti granične policije i rigoroznog sistema azila sa jedne strane i krijumčarskih grupa koje ih ohrabruju da nastave dalje, sa druge strane. Da bi se sačuvali životi i smanjilo nehumano ponašanje, vreme je da sve evropske zemlje obezbede siguran i dostojanstven put za sve osobe u potrebi za međunarodnom zaštitom, kojima se mora omogućiti pristup postupku azila i dobijanje međunarodne zaštite ukoliko ispunjavaju uslove za to. Radna grupa nastaviće da sprovodi svoje aktivnosti sve se dok za to postoji potreba.


POVRATAK U PROŠLOST Uskoro se otvara MUZEJ ŠVERCA: U njemu će biti prikazana roba koja se krijumčarila u doba SFRJ (VIDEO)\nFoto: Facebook/TV Koper Capodistria / screenshot\nU mestu Pristava, nedaleko od Nove Gorice, u subotu bi trebalo da bude otvoren muzej šverca, koji će posetioce vratiti u vreme bivše Socijalističke Federativne Republike Jugoslavije kada su se ljudi na razne načine dovijali kako bi unosili i iznosili robu iz zemlje.\nRoba koje je bilo dosta u Jugoslaviji krijumčarena je u Italiju, poput jaja, mesa, putera i pića, a Slovenija je uglavnom uvozila kvalitetniju italijansku kafu, biber, pirinač i deterdžent za veš, prenosi STA.\nBudući da je za prebacivanje određene robe preko granice bila potrebna posebna dozvola, šverceri bi robu sakrivali ispod odeće, u automobilima i biciklima, odnosno gde su smatrali da carinik neće proveravati.\nUpravo te metode snalažljivosti švercera posetioci će moći da vide na izložbi u muzeju, a jedna od specifičnosti je "soba za bekstvo".\nMuzej šverca je poslednji deo projekta koji ima za cilj da pokaže različite aspekte života na slovenačko-italijanskoj granici.\nOsim ovog muzeja, već su otvoreni muzej železničkih stanica, muzej Miren na groblju u Mirenu i vojna osmatračnica, a sva četiri muzeja povezivaće biciklistička staza i železnička pruga.\nNOVA ISTORIJA BEČA Muzej u glavnom gradu Austrije sakuplja predmete o krizi u vreme korone\nVocap” je uveo novu opciju zbog koje će neki biti ODUŠEVLJENI, a neki će ODMAH OBRISATI aplikaciju\nVocap je sa najnovijim ažuriranjem uveo opciju svlačenja medijskih datoteka poslatih putem te aplikacije, a koje ste već izbrisali.\nJedan od najvećih glečera na svetu, takozvani “glečer sudnjeg dana”, topi se znatno brže nego što su naučnici očekivali, a njegov nestanak bi mogao da podigne svetski nivo mora za čak tri metra, pokazalo je novo istraživanje koje je sproveo Univerzitet u Njujorku.\nNe propustite priliku da od 20. februara dođete do svog primerka izvanredne knjige po jedinstvenoj ceni od 1.199 dinara.\nČudesni plesni spektakl Fire of Anatolia koji potiče iz mitološke i kulturne istorije Anatolije i sastoji se od preko 3.000 plesnih figura i milenijumima stare muzike anatolijske civilizacije ostaviće publiku bez daha svojim fantastičnim nastupom 7. marta 2018. u "Sava Centru" u Beogradu.\nTEST NA KANABIS Otkriva da li je vozač pod uticajem marihuane, ali ima JEDNA CAKA\nJedna kompanija iz Kalifornije napravila je prvi test na duvanje koji otkriva da li ste koristili marihuanu, a ovaj izum ima potencijal da koristi policiji da detektuje da li su vozači pod uticajem kanabisa.\nPar uhvaćen kako ima SEKS U PRENOSU UŽIVO sa novogodišnjeg dočeka? (VIDEO)\nVećina ljudi na kraju godine pravi bilans šta je postigla, a šta se nada da će postići u sledećoj, a ispraćanje stare i dočekivanje nove godine deo je tradicije. Vremenom se od običaja prešlo samo na dobru zabavu, a neki su to geslo shvatili bukvalno.\nCIRKUS na svadbi u Odžacima: Prekinuta svadba sa 300 zvanica, mladoženja ne može da prestane da plače (FOTO)\nU Gradačcu se juče nije govorilo o visokim cenama, teškom životu, jesenjoj setvi, skupim drvima za predstojeću zimu. Jedina, vruća, u isto vreme i komična i žalosna tema bio je skandal koji je izbio na svadbi 23-godišnjeg Edina Huseljića iz Gradačca i njegove izabranice Elde Mujčin iz Odžaka.\nLjubica je preživela susret sa Mengeleom: Rasporio je malog Poljaka živog i izvadio mu pluća\nSvi pričaju da će Boris glumiti Slobodana Miloševića, Mira Karanović Miru, a jedna od NAJVEĆIH SRPSKIH GLUMICA biće uz njih u neočekivanoj ulozi


Auto magazinSuzuki Archives - Auto magazin\nSuzuki Motor Corporation (Suzuki), Subaru Corporation (Subaru), Daihatsu Motor Co. Ltd. (Daihatsu), Toyota Motor Corporation (Toyota) i Mazda Motor Corporation (Mazda) su postigli sporazum o zajedničkom razvoju tehničkih specifikacija komunikacionih uređaja za vozila sledeće generacije i promociji zajedničke upotrebe komunikacionih sistema kroz korišćenje povezanih usluga za povezivanje automobila i društva, a sa ciljem stvaranja novih vrednosti i usluga, koje će biti standardizovane u svrhu pružanja sigurnijih i praktičnijih povezanih usluga. Unutar područja CASE (povezano, autonomno/automatizovano, deljeno i električno), za koje se smatra da donosi velike transformacije u automobilsku industriju, brzo se napreduje u domenu povezivosti u odnosu na komunikacioni aspekt\nVeliki hit na ovogodišnjeg sajmu u Beogradu, „suzuki svift“, može da se kupi već od 9.990 evra. Ova cena se odnosi na verziju sa novim četvorocilindričnim benzinskim motorom zapremine 1,2 litra sa 90 KS i dve brizgaljke za gorivo po cilindru. Verzija sa istim motorom i 4×4 pogonom je dostupna sa drugim po redu „premijum” paketom opreme i košta 12.490 evra. Drugi motor koji se ugrađuje u „svifta” je jedolitarski trocilindrični turbo-benzinac od 111 KS i njegova početna cena kreće od 12.490 evra. Laki hibrid „svift SHVS” dostupan je u obe verzije motora i samo u najbogatijoj „elegans” opremi. U prodaji\nDrugi novitet na štandu Suzukija je „ignis“ koji će početi da se prodaje tokom aprila, kada će biti poznate i cene. U ponudi je samo jedan benzinski motor zapremine 1.242 ccm od 90 KS i maksimalnim obrtnim momentom od 120 Nm pri 4.400 obrtaja u minuti. Opremljen je nizom bezbednosnih sistema poput upozorenja u slučaju da postoji mogućnost od sudara, automatsko kočenje u takvim situacijama, upozorenje za izlazak iz trake … Eurosumar izlaže i ostatak game Suzukija: „vitaru“, „S kros“, „baleno“ i „džimni“. Svi kupci bilo kog „suzukija“ na poklon dobijaju godinu dana besplatnog kaska koje podrazumeva osiguranje protiv krađe\nAvantura po Srbiji: Suzuki Vitara S 1,4 Boosterjet Allgrip AT\nU okviru otvranja letnje sezone 2016. na Saroj planini, organizovan je pohod na Midžor, najviši vrh Stare planine i jedan od najviših vrhova Srbije, visok 2.169 metara. Uvoznik vozila marke Suzuki za našu zemlju, kompanija Eurosumar, obezbedila nam je “vitare” kojim smo se upustili u ofroud vožnju. Suzuki je inače vrlo poznat kao proizvođač SUV automobila i terenaca, a jedan od modela sa najdužom tradicijom je “vitara”. Mi smo imali prilike da po Staroj planini provozamo najnoviju verziju, “vitaru S”, sa šestostepenim automatskim menjačem i pogonom na sva četiri točka. “Vitara S” je premijerno predstavljena jesenas u Frankfurtu, a najveći\nOdlično opremljeni Suzuki Baleno već čeka kupce u Srbiji\n“Suzuki baleno” od starta prkosi konkurentima po paketima opreme koje kupci očekuju pri nabavci automobila znatno više kategorije. Recimo, već osnovni “komfor” paket opreme, između ostalog, sadrži klima-uređaj, elektropodizače prednjih prozora, daljinski centralnu bravu, audio uređaj sa CD i MP3, USB standardima, kao i blutut vezom. Tu je i kožni volan sa komandama za audio uređaj, kao i putni računar, elektropodesivi retrovizori u boji vozila, tonirana stakla, ABS sa EBD funkcijom, ESP, BAS (sistem pomoći pri naglom kočenju), TPMS (sistem nadzora pritiska u pneumaticima), prednji i bočni vazdušni jastuci, vazdušne zavese, ISOFIX sistem pričvršćivanja dečijeg sedišta, LED dnevna svetla inkorporirana


Poljoprivreda Srbije u procesu evrointegracija – AGRO VESTI by agronews.rs\nHome Teme Agrarna politika Poljoprivreda Srbije u procesu evrointegracija\nOct 24, 2013 | Agrarna politika, agro danas, Aktuelno, Evropska unija, Poljoprivreda, Proizvodi, Teme, Tržište, Vesti\t|\nNaglašena je potreba usvajanja Strategije razvoja poljoprivrede i ruralnog razvoja kao i podizanje administrativnog kapaciteta u cilju realizacije korišćenja buduće predpristupne pomoći.\nPotrebno je i uspostavljanje Integrisanog sistema administriranja i kontrole. U pogledu usaglašavanja u oblasti Organizacije zajedničkog tržišta poljoprivrednih proizvoda, osim dela u vezi organizacije tržišta vina, ostale oblasti su u početnim stadijumima organizacije.\nTakođe je naglašena potreba izrade Nacionalnog plana razvoja organske proizvodnje.\nOpšta ocena je da je bilo napretka u oblasti bezbednosti hrane. Međutim, istaknuto je da je potrebno uspostavljanje pouzdanog sistema nacionalnih referentnih laboratorija u cilju unapređenja bezbednosti hrane.\nI ove godine istaknuta je potreba usklađivanja Zakona o genetski modifikovanim organizmima sa EU legislativom prvenstveno zbog ulaska u Svetsku trgovinsku organizaciju.\nU oblasti veterine pohvaljena je uspešno završena kampanja oralne vakcinacije lisica protiv besnila, kao i uspostavljanje registra pčelara.\nTags: bezbednost hraneevrointegracijeEvropska komisijaPoljoprivredaruralni razvojsrbijatržište poljoprivrednih proizvoda


Izvor: NoviMagazin.rs, 17.Feb.2019, 19:34 (ažurirano 02.Apr.2020.)\nVlasti sada pokušavaju da obezbede bager u akciji spasavanja u mestu Gbonipea na severoistoku Liberije, saopštila je agencija za vanredne situacije. Rudari su zarobljeni posle naglog urušavanja tla 10. februara, a do sada je izvučeno sedam tela.\nSpasioci prvobitno nisu želeli da koriste tešku opremu da ne bi slučajno >> Pročitaj celu vest na sajtu NoviMagazin.rs << povredili ili ubili one koji su živi. Paralelno s akcijom spasavanja, vlasti su poslale policiju i vojsku u tu oblast i uhapsile 65 ilegalnih kopača zlata koji su pružili otpor.\nRegionalne vlasti su ranije pokušale da zatvore rudnik zlata zbog opasnosti. Međutim, u regionu s raširenim siromaštvom, mnogi ljudi rizikuju život da bi ilegalno došli do zlata.\nSNIMCI KATASTROFE IZ SVEMIRA: U…\nNa snimcima se dobro vidi zagađenje reke Ambarna...\n23:23: Predsednica Narodne skupštine Republike Srbije Maja Gojković po...\n23:17: Beograđanin koga su Amerikanci angažovali da ISTRAŽI MESEC obj...\n23:16: Fejsbuk ukinuo naloge grupa povezanih sa belim nacionalisti...\nDan pre: 16.Feb.2019\nDan posle: 18.Feb.2019


Zdrava Srbija: Uvek ponosni na svoje hrabre pretke – Vila As\nDruštvo • Info • Obrazovanje • Vesti\nZdrava Srbija: Uvek ponosni na svoje hrabre pretke\nDan primirja u Prvom svetskom ratu obeležavaju sve zemlje pobednice tog jednog od najvećih svetskim sukoba u istoriji čovečanstva, među kojima Srbija svakako zauzima veoma značajno mesto, i prema broju svojih nastradalih stanovnika ali i prema herojskoj borbama i žrtvama koje je taj srpski seljak, predvođen kraljem i srpskim oficirima, podneo da bi današnje generacije živele u miru.\nTo je bio rat u kome su Srbi, kao i mnogo puta pre toga, bili heroji i rat koji su vodili za odbranu svoje zemlje, svojih ognjišta i svojih porodica – izjavio je predsednik Zdrave Srbije Milan Stamatović, podsećajući da su mnogi od tih junaka bili i iz Zlatiborskog kraja.\nMlade generacije moramo podsećati da su Srbija i srpski narod i u tom i u svim ostalim svetskim sukobima vodile odbrambenu borbu, naglašava Stamatović, i da je cena mira u kome danas živimo, zemlja posuta krvlju milionima naših predaka. Da bi smo se bolje nosili sa sadašnjošću, neophodno je da se uvek sećamo junaka iz prošlosti i da budemo spremni za sve što nas očekuje u budućnosti.\nKult sećanja moramo usaditi u mlade ljude jer i danas treba da smo večno zahvalni tim junacima koji su podneli ogromnu žrtvu za odbranu svoje domovine i svog srpskog roda. Na to nas sve podseća i amblem, tračica Albanske spomenice na kojoj se nalazi cvet Natalijina ramonda, cvet koji raste samo na teritoriji Srbije, Severne Makedonije i Grčke, cvet koji iako se potpuno osuši može uz malo vode da oživi, baš kao i srpski narod nakon Velikog rata ali i mnogo puta pre i posle toga, zaključio je Stamatović\nNovi slučajevi Covid 19 u zlatiborskom okrugu.


You Shall Not Sleep (2018) - Online film sa prevodom - Filmovi.co\nNo dormirás (originalni naziv) - U napuštenoj psihijatrijskoj bolnici, avangardna pozorišna grupa eksperimentiše sa insomnijom kako bi pripremila predstavu koju je grupa pacijenata te bolnice napravila pre dvadeset godina. Nakon nekoliko dana bez sna, pojavljuju se novi pragovi percepcije koji ih suočavaju sa energijom i pričama koje to mesto krije. Kada se Bianka, ... PROČITAJ VIŠE\nNo dormirás (originalni naziv) - U napuštenoj psihijatrijskoj bolnici, avangardna pozorišna grupa eksperimentiše sa insomnijom kako bi pripremila predstavu koju je grupa pacijenata te bolnice napravila pre dvadeset godina. Nakon nekoliko dana bez sna, pojavljuju se novi pragovi percepcije koji ih suočavaju sa energijom i pričama koje to mesto krije. Kada se Bianka, nova pozorišna nada, pridruži ekipi i konkuriše za glavnu ulogu, moraće da preživi ne samo težinu posla i svoje kolege nego i nevidljivu silu koja je gura, kao i ostale, ka tragičnom razvoju događaja.\nScenario: Ignacio García Cucucovich (original idea), Juma Fodde, Gustavo Hernández (original idea)\nGlumci: Belén Rueda, Eva De Dominici, Natalia de Molina, Germán Palacios


reke Архиве - Energija Balkana\nPočetna » reke\nCrnogorska vlada raskida ugovore o koncesijama za izgradnju malih hidroelektrana\nEB\t8. februara 2021.\nNova vlada Crne Gore raskinula je sedam ugovora o koncesijama za izgradnju malih hidroelektrana. Iz Ministarstva kapitalnih investicija optužuju prethodnu vlast što će morati da plate odštetu investitorima a građani traže da se zabrani izgradnja mini hidroelektrana na svim crnogorskim rekama.\nPlodna zemlja\t10. januara 2021.\nNe samo da nismo mi zaštićeni od nanoplastike, već i rani embrioni trpe genetske promene, koje mogu da budu okidači za veliki broj bolesti. Zato i nije čudno što postoji grupa oboljenja uključujući neurodegenerativna, čija učestalost neprekidno raste, kao što raste zagađenje ljudske sredine, rekao je u intervjuu za portal Plodna zemlja prof. dr Miodrag Stojković, jedan od najpriznatijih srpskih naučnika, predstavljajući rezultate studije o tome kako nevidljive čestice plastike, koju unosimo u organizam, utiču na zdravlje i plodnost.\nMesec voda – zaštitimo naše reke i jezera\nEB\t9. decembra 2020.\nTrenutno se u Srbiji prečišćava između 5% i 10% voda, a od ukupno ispuštenih 400 miliona kubnih metara godišnje, najveći deo dolazi iz domaćinstava, od kojih je manje od dve trećine priključeno na kanalizaciju. Evropska regulativa propisuje da preduzeća koja ispuštaju otpadne vode moraju da do 2025. svoje emisije usklade sa propisima.\nEB\t27. septembra 2020.\nPovodom Svetskog dana reka iz Svetske fondacije za prirodu (WWF) i organizacije Bankvoč upozoravajući da slatkovodni ekosistemi nestaju zabrinjavajućom brzinom i poručuju da je vreme da se ukinu podsticaji za male hidroelektrane.


[es] - Složeni upiti i procenjeno vreme do izvršenja\n28.12.2006. Konverzija Xoops foruma na phpBB\n12.09.2008. Potreban programer sa iskustvom u Torque Game Eng..\nSloženi upiti i procenjeno vreme do izvršenja\n[es] :: Firebird/Interbase :: Složeni upiti i procenjeno vreme do izvršenja\nSloženi upiti i procenjeno vreme do izvršenja 23.08.2012. u 20:39 - pre 103 meseci\nDa li postoji mogućnost da vreme do izvršenja jednog složenijeg select-a (za koji je, recimo, potrebno 1 min do izvršenja)\npredstavim kroz neki vid progress bar-a ili tome slično u Delphi-ju i na osnovu kojih parametara bih izračunao to vreme, ili\nda možda ne postoji neka gotova funkcija ovog tipa?\nRe: Složeni upiti i procenjeno vreme do izvršenja 29.08.2012. u 10:39 - pre 103 meseci\n> Da li postoji mogućnost da vreme do izvršenja jednog složenijeg select-a (za koji je, recimo, potrebno 1 min do izvršenja)\n> predstavim kroz neki vid progress bar-a ili tome slično u Delphi-ju i na osnovu kojih parametara bih izračunao to vreme, ili\n> da možda ne postoji neka gotova funkcija ovog tipa?\nNe postoji način da unapred egzaktno saznaš koliko će neki upit trajati, možeš raditi aproksimaciju na osnovu prethodnih rezultata (snimiš koliko je poslednji takav trajao) ili nekih parametara ili prosto možeš prikazati neki kružni progres bar koji se stalno vrti (kad dođe do kraja, vrati se na početak).\nRe: Složeni upiti i procenjeno vreme do izvršenja 02.09.2012. u 13:05 - pre 103 meseci\nDa li postoji neki cricle progress bar (mislim na progress bar koji kruzi, ne ovaj delphijev horizontalni) koji bih postavio u jednoj modal formi koja bi se zatvorila kada se upit izvrsi i neka logicka varijabla dobije vrednost true ?\nRe: Složeni upiti i procenjeno vreme do izvršenja 05.09.2012. u 11:20 - pre 103 meseci\n> Da li postoji neki cricle progress bar (mislim na progress bar koji kruzi, ne ovaj delphijev horizontalni) koji bih postavio u jednoj modal formi koja bi se zatvorila kada se\n> upit izvrsi i neka logicka varijabla dobije vrednost true ?\nImaš na Samples paleti TGauge koji ima i circle varijantu. Nije nešto lep ali je brz i korektan, za neke atraktivnije progress barove moraćeš da nađeš neki third party (možda JVCL ima).


Ekspertni tim FUCZ boravio u radnoj posjeti Pirotehničkoj službi policije Republike Češke | Federalna uprava civilne zaštite\nEkspertni tim FUCZ boravio u radnoj posjeti Pirotehničkoj službi policije Republike Češke\nTokom posjete Republici Češkoj pripadnici tima FUCZ održali su radni sastanak sa direktorom Pirotehničke službe policije Republike Češke tokom kojeg je razgovarano o načinima buduće saradnje, sudjelovanja u zajedničkim misijama u Republici Češkoj i Bosni i Hercegovini, te obukama tehničara za uklanjanje eksplozivnih sredstava. Direktoru Pirotehničke službe uručena je zahvalnica za sudjelovanje češkog tima u realizaciji projekta u bivšoj kasarni Žunovnica. Pripadnici FUCZ posjetili su i Pirotehničku školu Policije Republike Češke, prostor za odlaganje eksplozivnih sredstava Čertovy Schody te policijsku jedinicu za uklanjanje eksplozivnih sredstava u gradu Česke Budjevice. Upriličena je i posjeta EOD četi u sastavu 15. Inžinjerijskog puka vojske Republike Češke gdje je održana prezentacija o radu timova za UES FUCZ, te prezentacija o iskustvima u uklanjanju i uništavanju neeksplodiranih avionskih bombi. Izraženo je obostrano zadovoljstvo na dosadašnjoj saradnji te uvjerenje da će se ona nastaviti i u budućnosti zajedničkim treninzima i sudjelovanjem u misijama na terenu.\nEkspertni tim Federalne uprave civilne zaštite (FUCZ) boravio je u petodnevnoj posjeti Pirotehničkoj službi policije Republike Češke kao nastavak saradnje ove dvije institucije. Ova posjeta uslijedila je nakon misije pirotehničkog tima češke policije koji je sa timovima za uklanjanje eksplozivnih sredstava FUCZ bio uključen u uklanjanje i uništavanje eksplozivnih sredstava na području bivše kasarne Žunovnica u općini Hadžići.\nTokom posjete Republici Češkoj pripadnici tima FUCZ održali su radni sastanak sa direktorom Pirotehničke službe policije Republike Češke tokom kojeg je razgovarano o načinima buduće saradnje, sudjelovanja u zajedničkim misijama u Republici Češkoj i Bosni i Hercegovini, te obukama tehničara za uklanjanje eksplozivnih sredstava. Ovom prilikom direktoru Pirotehničke službe uručena je zahvalnica za sudjelovanje češkog tima u realizaciji projekta u bivšoj kasarni Žunovnica.\nPripadnici FUCZ posjetili su i Pirotehničku školu Policije Republike Češke, prostor za odlaganje eksplozivnih sredstava Čertovy Schody te policijsku jedinicu za uklanjanje eksplozivnih sredstava u gradu Česke Budjevice. Tokom ovih posjeta naročita pažnja je posvećena načinu rada pripadnika češke policije na terenu, procedurama i tehničkim postupcima vezanim za zbrinjavanje eksplozivnih sredstava, te metodama obuke pirotehničara u češkoj policiji. Pripadnici FUCZ su također posjetili EOD četu u sastavu 15. Inžinjerijskog puka vojske Republike Češke gdje je pripadnicima čete održana prezentacija o radu timova za UES FUCZ, te prezentacija o iskustvima iz Federacije Bosne i Hercegovine u uklanjanju i uništavanju neeksplodiranih avionskih bombi. U Pirotehničkoj školi policije Republike Češke i EOD četi 15. inžinjerijskog puka vojske Republike Češke pripadnicima FUCZ su predstavljene kolekcije eksplozivnih sredstava ovih ustanova te su upoznati sa metodama izgradnje kolekcija i njihove upotrebe u nastavnim i trenažnim procesima.\nTokom posjete izraženo je obostrano zadovoljstvo na dosadašnjoj saradnji te uvjerenje da će se ona nastaviti i u budućnosti zajedeničkim treninzima i sudjelovanjem u misijama na terenu.\n« Sažetak redovnog izvještaja o stanju u Federaciji BiH, za dane 02./03.12.2018.godine, do 10:00 sati\tOdluka i izboru najpovoljnijeg ponuđača za nabavku dvije poljske kuhinje »


Film "Zaceli me" Danijele Štajnfeld na palićkom festivalu - XXZ Portal\n14.09.2020. - 13:50\nDokumentarni film „Zaceli me” („Hold Me Right”) Danijele Štajnfeld u Srbiji će biti premijerno prikazan 18. septembra na Festivalu evropskog filma Palić, koji je svečano otvorenu subotu, 12. septembra. Ovo ostvarenje će se naći na programu palićkog festivala u okviru selekcije Novi evropski dokumentarci kao specijalna projekcija, na poziv programskog direktora festivala Miroslava Mogorovića.\nBudući da se žrtve seksualnog napada često suočavaju sa nedostatkom razumevanja i nepoverenjem, mnogi odluče da ćute o tome što su doživeli. Niko od nas ne želi da veruje da se ti mučni zločini događaju u našim domovima, školama, radnim mestima i zajednicama u celini. „Hold Me Right” otkriva cenu ove tišine. Ovaj film želi da normalizuje razgovore o zlostavljanju kako bi zaustavio ciklus nasilja i srama.\nFim „Zaceli me” biće prikazan u petak, 18. septembra u 17:30 u bioskopu Abazija na Paliću.\nOvogodišnje, dvadeset sedmo izdanje Festivala evropskog filma Palić, trajaće. do 18. septembra u organizaciji Otvorenog univerziteta Subotica, u bioskopu „EuroCinema” i „Art bioskopu Lifka” u Subotici, kao i bioskopu „Abazija” na Paliću. Publici će biti predstavljeno više od 100 filmova iz svih krajeva Evrope, u 15 različitih selekcija i programskih celina.\nFestival evropskog filma Palić ove godine se održava uz poštovanje svih mera Vlade Republike Srbije i Kriznog štaba za suzbijanje zarazne bolesti Covid-19. Organizacionom timu festivala je prioritet zdravlje i bezbednost kako publike, tako i gostiju i festivalskog tima.\nDokumentarci velikih imena evropske kinematografije


Tim sa ETF-a doputovao je u Medison 29. jula i to je bio ujedno i prvi dan takmičenja kada su studenti prezentovali svoj projekat - električni bicikl. Usledila su testiranja ovog projekta, a poslednjeg dana takmičenja bilo je ispitano kako se ovaj bicikl ponaša na terenu kada je i proglašen za pobednički projekat.\nU timu koji je projektovao pobednički električni bicikl bilo je 14 studenata ETF-a koji su bili podeljeni u tri manja tima za hardver, softver, ali i marketing. Lider tima je Filip Cvejić, a ostali članovi tima su Ružica Cvetković, Lazar Nikolovski, Miodrag Joksimović, Emir Kačapor, Luka Knežević, Jovana Cakić, Miloš Jankov, Nevena Paramentić, Nikola Branković, Nevena Bugarčić, Miloš Milešević, Kristina Radović i Silvester Forgo.\nIFEC je svetsko takmičenje koje IEEE organizacija održava svake godine, okupljajući timove najprestižnijih svetskih univerziteta. Studenti dobijaju zadatak da izrade određeni uređaj energetske elektronike, koji mora zadovoljiti visoke standarde, i koji nalazi veliku primenu u sistemima obnovljivih izvora energije, električnim vozilima, punjačima, itd.\nSPREMAJU SE ZA PUT U KINU Mladi elektrotehničari plasirani u finale prestižnog takmičenja, a uređaj koji prave svako bi poželeo u svom stanu!\nDa podsetimo, tim H-Bridges učestvovao je i prošle godine na ovom takmičenju koje je održano u Kini i osvojio je četvrto mesto. Tim je još 2005. godine na ovom takmičenju osvojio prvo mesto, a 2016. godine su zauzeli treće mesto.


Ekipa iz Prištine izmislila bolest u strahu od hapšenja\nJul 20, 2018 12:58\nU avionu su, kako su ranije preneli mediji, bili kosovski ministar spoljnih poslova Bedžet Pacoli, koji je i vlasnik aviona, i trojica bivših lidera OVK, optuženih za zločine pred srpskim sudovima, zbog čega su bili u strahu kada su ušli u vazdušni prostor Republike Srpske.\nSvi oni išli su u Brisel na rundu dijaloga sa Srbijom, a budući da vazdzušni prostor RS kontroliše Srbija, koja potražuje trojicu bivših lidera OVK, strahovali su da ne budu uhapšeni.\nZbog togfa su, kada su shvatli da je avion ušao u vazdušni prostor RS izrežirali "medicinski slučaj", navode "Novosti". Prema informacijama, dostavljenim "Novostima" iz Kontrole letenja, avion tipa "čelendžer" CL 60, koji pripada registru SAD, iz Albanije je ušao u vazdušni prostor Crne Gore, ali je pre ulaska u BiH, u 19.48, pilot zatražio povratak u vazdušni prostor Albanije.\n"Kao razlog naveo je da se u vazduhoplovu nalazi putnik koji se ne oseća dobro i zatražio je promenu plana leta i povratak ka Tirani. Kako ovakvi slučajevi nisu retkost, SMATSA je prihvatila zahtev, obavestila kontrolu letenja u Tirani i uputila avion u vazdušni prostor Albanije. Više se nisu vraćali u prostor u kojem pružamo usluge", navode u SMATSA.\nUz napomenu da oni ne raspolažu podacima o imenima putnika, ni o vlasnicima aviona, iz Kontrole letenja navode da su u utorak tokom dana primili plan za let na relaciji Priština - Brisel. U njemu je navedeno je da će proći rutom kroz vazdušni prostor Makedonije, Albanije, Crne Gore, BiH, Hrvatske i dalje do Brisela. Plan leta nije imao informacije o posebnom statusu.\nIzvor: B 92, VeÄernje novosti\nZa Prištinu NATO agresija "oslobađanje" 10\nŽeljko Jović sutra na Kosovu i Metohiji, na obeležavanju 20 godina od početka NATO agresije na SRJ 131\nHelikopterima ugašen požar u blizini Dečana 134


Donatorsko veče večeras u Banjaluci – mojKontakt portal – Radio Televizija Kontakt\nU Banjaluci će večeras pod pokroviteljstvom predsjednika RS Milorada Dodika biti održano šesto donatorsko veče čiji je prihod namijenjen djeci sa rijetkim genetskim oboljenjima i tokom kojeg će biti aktivan humanitarni broj telefona 1411\nDonatorsko veče biće održano u Administrativnom centru Vlade Republike Srpske i počeće u 20.00 časova, a na Trgu Republike ispred RTV Doma za građane će biti organizovan humanitarni koncert na kojem će nastupiti banjalučka grupa “Intime”, Lukijan Ivanović, Marija Šerifović, Željko Joksimović, “Leksington bend”, Miroslav Ilić, te Svetlana Ražnatović.\nU okviru humanitarne akcije “S ljubavlju hrabrim srcima” do sada je održano pet donatorskih večeri, i to 2010. godine kad je prikupljan novac za djecu oboljelu od malignih bolesti, 2011. godine za djecu sa poteškoćama u razvoju, 2012. za djecu sa dijabetesom, 2013. za djecu sa autizmom, te 2014. godine za izgradnju roditeljske kuće u Banjaluci.\nAkciju su podržale brojne uticajne ličnosti iz politike, umjetnosti, sporta, estrade iz Republike Srpske i regiona, a zajedno sa građanima, koji su pozivima na humanitarni broj dali doprinos akciji, uplatama kabineta predsjednika i Vlade Republike Srpske, te privrednih subjekata, prikupljeno je 3.007.000 KM.\nDonatorskoj večeri u Administrativnom centru Vlade Srpske u Banjaluci prisustvovaće i načelnik opštine Kozarska Dubica Mile Zlojutro i zamjenik načelnika opštine Dragan Jaćimović.\n“Učešćem u humanitarnoj akciji ‘S ljubavlju hrabrim srcima’ opština Kozarska Dubica će u skladu sa mogućnostima doprinijeti da donatorsko veče bude provedeno u što širem obimu, da bi svi zajedno pomogli onima kojima je pomoć najpotrebnija”, izjavio je Zlojutro.\nPrema podacima Doma zdravlja, u Kozarskoj Dubici registrovane su dvije odrasle osobe sa rijetkim oboljenjima, a riječ je o Žilijen Bareov sindromu, rijetkom neurološkom poremećaju u kojem imunološki sistem napada sopstvena tkiva perifernog nervnog sistema.


Ruska zvijer brutalno zgazila do tada neporaženog britanskog boksera (VIDEO)\nBivši ruski zatvorenik i MMA borac, a sada borac u boksu bez rukavica Vajčeslav Datsik brutalno je nokautirao do sada neporaženog Britanca Rendija Rendajna na debiju u ovom sportu u Moskvi.\nNekada i politički aktivista koji je zbog svojih napada proveo nekoliko godina u zatvoru, Datsik je debitovao u boksu bez rukavica protiv Rendajna koji je do tada bio na skoru pet od pet.\nPoznati “Kofi King“, finansijski savjetnik Rendajn iz Velike Britanije prije meča tvrdio je da protivnik nema šanse protiv njega, jer kako je isticao, navodno bivši “neo-nacista” ne može da parira njemu koji je već pobjeđivao svjetske šampione.\ndatsik gets it done in first round at #topdog main event pic.twitter.com/C27N1YKY0w\n— Matysek (@Matysek88) September 24, 2021\nNa snimku borbe vidi se da Britanac nije bio u pravu. Ruski borac je sa nekoliko udaraca u glavu nakon 90 sekundi srušio Rendajna, a potom ga i “završio“.\nPrethodni članakMilenković: “Ako hoćemo da ostanemo u Premijer ligi, moramo pobijediti sve kod kuće”\nNaredni članakIvković komentarisao navode o otkazu i poručio: “Nismo u krizi igre” (VIDEO)


Apartmani Krstić PET FRIENDLY Sokobanja\nApartmani Krstić / PET FRIENDLY\nApartmani Krstić se nalaze u mirnom kraju Sokobanje i od centra su udaljeni oko 200 metara a od Akva parka Podina oko 300 metara. U ponudi su jedan apartman u prodičnoj kući i studio u porodičnoj kući. Ukoliko volite odmor u tišini izolovani od buke i galame a nadomak centra, Apartmani Krstić su pravo rešenje za Vas. Prelepo dvorište za decu Vam pruža osećaj sigurnosti da odmarate u hladovini a okruženje oko naših apartmana uz cvrkut ptica ulepšaće Vaš odmor u Sokobanji. APARTMANI PET FRIENDLY\nApartman MEDA LUX se nalazi na prvom spratu porodične kuće i veličine je 100m2. Apartman je pogodan za dve porodice jer poseduje tri spavaće sobe, veliki dnevni boravak, terasu, dvorište i\nStudio Medox se nalazi u prizemlju porodične kuće i pogodan je za tri osobe.


„Orlići“: Nikoga se ne plašimo | BUTASPORT – Sa nama uvek prvi\n„Orlići“: Nikoga se ne plašimo\nMladi fudbalski reprezentativci Srbije rekli su da se nikoga ne plaše na Evropskom prvenstvu.\n„Slušamo kako govore da su jaki Portugalci, Španci, Nemci… Imamo samo problem što se zovemo Srbija, a sve ostalo za ovu generaciju ne važi. Nikoga se ne plašimo, zajedno smo već mnogo toga prošli i znamo šta želimo i koliko možemo“, rekao je Milan Gajić, fudbaler Bordoa.\nGajić je rekao da je Srbija upoznata sa tim da Portugalija skoro tri godine nije poražena.\n„Upoznati smo sa statistikom Portugalaca, ali mislim da su i oni upoznati sa našim rezultatima. Nisu dugo izgubili, ali to može da im predstavlja problem u ovim novim okolnostima. Znamo svi da je ovo do sada najjače evropsko prvenstvo i sve je otvoreno“, rekao je desni bek Bordoa.\nPrema njegovim rečima, početak takmičenja je važan zbog psihološkog faktora, ali ne i presudan.\nPored Portugalije, u grupi sa Srbijom su još Španija i Makedonija, a Gajić je ocenio da imena rivala nisu važna.\nLevi bek Nemanja Antonov rekao je da su reprezentativci Srbije dobro upoznali tim Portugalije i da znaju sve vrline i mane rivala.\nOn je naveo da su Portugalci dobra ekipa, ali je izrazio uverenje da će sve ekipe na prvenstvu obraćati pažnju na Srbiju.\n„Znamo da su dobra ekipa, ali uveren sam da će i nama sve selekcije poklanjati veliku pažnju. Fokusirani smo na ono što radimo, spremili smo se dobro i ulazimo u svaki meč sa jasnim ciljem“, dodao je Nemanja Antonov.\nNjegov saigrač Aleksandar Čavrić je smatra da je Portugalija najbolja ekipa na turniru i da igra „prljavo“.\n„Mnogo su ‘prljavi’, a znaju da igraju. Španci su možda i kvalitetniji, ali nisu toliko namazani jer poznajem Portugalce iz omladinskih dana“, rekao je Čavrić.\n„Na ovakvom turniru potrebna je i sreća jer ćemo za sedam dana da igramo tri utakmice. Svi pričamo o Portugaliji i Španiji, a tu je i Makedonija, koja je eliminisala jednu Francusku. Sve je veoma zahtevno, ali mislim da smo spremni za ono što nas očekuje“, istakao je Čavrić.\nUtakmica između Srbije i Portugalije igraće se u subotu od 18.00 u poljskom gradu Bidgošču.\nObjavljeno 15/06/2017 u 19:56\nPrethodno : Darko Lazović posetio fudbalere Zvezde na Zlatiboru\nSledeće: Birmingem želi Terija


Drvo i ugalj po starim cenama - juGmedia\nNIŠ –Potražnja za ogrevnim drvetom, ugljem i peletom ovih dana u Nišu je značajno porasla, a prodavci kažu da su cene na nivou prošle godine ili čak i niže od prošlogodišnjih.\nU Šumskom gazdinstvu kažu da su zbog aktuelnih ekonomskih prilika u zemlji snizili cenu ogrevnog drveta sa 4.211 na 3.998 dinara.\n„Na terenu imamo sasvim dovoljno ogrevnog drveta, ali zbog stalnih kiša imamo problem da ga prevezemo do grada. Zbog toga kupci na isporuku trenutno čekaju oko mesec dana“, izjavio je inženjer Bojan Mitić iz Šumskog gazdinstva u Nišu.\nPrivatni prodavci ogrevnog drveta kažu da Nišlije kupuju manje količine ogrevnog drveta nego ranijih godina, ali da je kupca više jer drvo nabavljaju i oni koji su se ranije grejali isključivo na struju ili centralno grejanje.\nKubik ogrevnog drveta je 3.500 ili 3.600 dinara, a takve su cene bile i prošle godine.\nU preduzeću „Ineks-Morava“ koje se bavi prodajom uglja kažu da je tražnja za ovim energentom porasla poslednjih nedelja, ali ne može da se uporedi sa onom koja je bila do pre nekoliko godina.\n„Dve blage zime i besparica uticale su da se sada ugalj mnogo manje kupuje. Oni koji imaju puno para prešli su na pelet, a oni sa manje para kupuju ogrevno drvo“, ističe Slaviša Stojković iz komercijale „Ineks-Morave“.\nOn naglašava da cena uglja nije menjana više od godinu dana. Ligniti koji se koriste za loženje peći koštaju i dalje od 8.000 do 10.000 dinara po toni, a cena mrkog uglja za kotlove iznosi između 9.200 i 17.500 dinara.\nZa pelet kao energent, za sada se opredeljuju uglavnom dobrostojeće Nišlije, a glavni razlog je njegova cena od približno 17.000 dinara po toni.\nLESKOVAC - Betoniranje, farbanje, sađenje sadnica, ukrašavanje, izrada drvenih klupica, stočića i suncobrana, samo su deo aktivnosti projekta „Omladinsko…


Tači se oprostio od Severa?\nIzvor: Vesti-online.com, 14.Feb.2018, 01:32\nIdeja o podeli Kosova čini se da je aktuelna među albanskim političarima u Prištini. Tamošnji mediji tvrde da Beograd, Priština i Tirana navodno dogovaraju "razmenu teritorija". Dok u kosovskom predsedništvu to nazivaju "spekulacijom", portal Gazeta ekspres piše da je Hašim Tači u Briselu "govorio o podeli Kosova". Medij navodi da su prethodno Tači, predsednik Albanije Edi Rama, ali i Ali Ahmeti, lider albanske >> Pročitaj celu vest na sajtu Vesti-online.com << stranke u Makedoniji, u Tirani raspravljali o ovoj temi i da ovu ideju podržava i ministar spoljnih poslova Grčke Nikos Kocijas.\nDirektor portala Berat Buzala napisao je da bi se takav scenario primenio samo na promenu granica Kosova:\n- Predsednik Tači, premijer Rama i predsednik BDI Ali Ahmeti, razgovarali su u Tirani o podeli Kosova, za crtanje granica na Balkanu, kao i sličnim idiotlucima. Takva stvar, takav scenario neće promeniti granice nijedne države, nego granice Kosova.\nGazeta ekspres kaže da kosovsko predsedništvo nije moglo da potvrdi gde je Tači bio u nedelju, a podseća i na nedavne izjave ministra odbrane Srbije Aleksandra Vulina. Na devetoj sesiji unutrašnjeg dijaloga o Kosovu Vulin je rekao da se "trajno i sigurno razgraničenje između Srba i Albanaca mora uspostaviti na prostoru Kosova i Metohije, ali proces razgraničenja i proces političkog završetka ne može da se okonča bez da sve nije ispunjeno, dogovoreno i završeno".\nTakođe je i izjavio da je "nesporno" to da je "prava adresa za rešavanje istorijskog sukoba dve nacije - Tirana, a ne Priština".\nSvojevremeno ministar spoljnih poslova Ivica Dačić je ocenio da je razgraničenje na ono "što je srpsko i što je albansko", "jedino moguće trajno kompromisno rešenje" u predstojećem dijalogu o KiM. Ipak, on je više puta podvukao da pri tome ne misli na podelu.\nNakon sastanka sa austrijskim vicekancelarom Hajnc-Kristijanom Štraheom, ministar spoljnih poslova Srbije je izjavio da pitanje Kosova nije završeno, već da je za njegovo rešenje potreban dijalog Beograda i Prištine. Dačić se Štraheu zahvalio što nije promenio stav prema Srbiji kada je došao na vlast i zbog razumevanja stavova Srbije.\nOn je kazao da bi vlasti u Prištini trebalo da se zapitaju koliko će im decenija trebati da verifikuju nezavisnost. Austrijski vicekancelar je izjavio da problem sa Kosovom nije dugoročno rešen i da je potrebno da Beograd i Priština nađu kompromis kojim bi se uvažile i potrebe Srba. On je rekao da "ništa ne može da funkcioniše jednostrano".\nMinistarka inostranih poslova Austrije Karin Knajsel istakla je da je priznanje nezavisnosti Kosova od strane zvaničnog Beča nepovratno.\nOna je, u reakciji na navodne izjave vicekancelara Hajnc-Kristijana Štrahea, koji boravi u Beogradu, istakla da se radi o nepovratnoj činjenici i da se to ne može promeniti. Istovremeno je Knajsel, u izjavi agenciji APA, rekla da međunarodni status Kosova u okviru EU nije u potpunosti rešen. Podsetila je da i 10 godina od jednostranog proglašenja pet od 28 članica EU nije priznalo Kosovo.


POSLEDICE RATA U UKRAJINI: Prekid ruskog gasa Evropsku uniju gura u recesiju - Preokret\nPOSLEDICE RATA U UKRAJINI: Prekid ruskog gasa Evropsku uniju gura u recesiju\nI to dva procentna poena je preneto iz prošle godine kada se tokom proleća i leta evropska ekonomija oporavljala od prethodne pandemijske godine.\nNeke od najvećih evropskih ekonomija neće ni dve godine nakon početka pandemije da se vrate na pretpandemijski nivo.\nTo se pre svega odnosi na Nemačku, industrijski centar Evrope, kojoj se predviđa ove godine rast od tek 1,6 odsto što neće biti dovoljno da se nadoknadi pad iz 2020.\nNaravno, jedan od najvažnijih faktora koji utiču na ovako lošu prognozu je rat u Ukrajini koji osim negativnih efekata na privredu unosi i ogromnu količinu neizvesnosti. Italija bi ukoliko se ostvari rast od 2,4 odsto tek došla na nivo s kraja 2019. godine, dok Španija ni sa prognoziranih četiri odsto ove godine neće nadoknaditi užasan pad iz 2020. godine.\nPrema prognozama Evropske komisije deluje da će i ovu krizu ili barem ovu godinu nešto bolje proći Centralna i Istočna od Zapadne Evrope. Opet, dve ekonomije koje će po svemu sudeći imati najveći privredni rast ove godine su Portugal sa 5,8 odsto i Irska sa 5,4 odsto.\nGlavni udarac evropskoj ekonomiji zadaje rast cena energije i sirovina. Treba podsetiti da je poskupljenje energije počelo mnogo pre krize u Ukraijini, još početkom 2021. godine. Ona su i glavni generator inflacije koja je u aprilu dostigla 7,5 odsto, najviše u istoriji Evropske monetarne unije, odnosno evra.\nNeizvesnost u pogledu toka i trajanja sukoba u Ukrajini uzrokuje i neizvesnost u ekonomskim kretanjima, pa je Evropska komisija napravila i dva alternativna scenarija koja obuhvataju pogoršanje situacije sa snabdevanjem energentima, a pre svega gasom.\nU nepovoljnom scenariju predviđa se rast cena nafte i gasa za 25 odsto iznad procenjenog nivoa u osnovnom scenariju na bazi kog su date projekcije privrednog rasta u EU.\nU tom slučaju BDP sveta bi bio manji za jedan procentni poen, a Evropske unije bio bi manji za dodatnih 1,25 odsto, odnosno pao bi na svega oko 1,5 odsto u ovoj godini, a bio bi smanjen za pola procentnog poena u narednoj godini.\nDrugi scenario obuhvata mnogo dramatičniju situaciju u kojoj se dolazi do ozbiljnih prekida u isporukama gasa iz Rusije. U tom slučaju uz pretpostavku ograničenih mogućnosti za zamenu ruskog gasa drugim energentom, uz rast cena nafte, BDP EU bi bio smanjen za cela 2,5 procentna poena, odnosno Unija bi završila godinu na ivici recesije, samo dve godine od recesije izazvane koronom.\nGde je Evropa gde smo mi\nEK je smanjila projekcije i za zemlje regiona. Skoro sve zemlje imaće veći rast od prosečnog rasta EU, ali čini se da će ove godine najviše biti pogođena Bugarska kojoj se prognozira svega 2,1 odsto ove godine i Češka sa 1,9 odsto. S druge strane Srbija, Hrvatska i Crna Gora trebalo bi da zabeleže ekonomski rast od 3,4 odsto, a Mađarska 3,6 odsto.


CERD na regionalnom partnerskom sastanku programa We Effect-a za Evropu – Agroplaneta\nPredstavnici CERD-a su prošlog mjeseca u Tirani učestvovali na regionalnom partnerskom sastanku u okviru programa švedske organizacije We Effect za Evropu. Osam organizacija iz Albanije, Makedonije, Kosova, Moldavije i CERD iz Bosne i Hercegovine su partneri u okviru programa ruralnog razvoja We Effect-a za Evropu.\nNa sastanku je između ostalog predstavljen regionalni projekat – Rodna ravnopravnost u ruralnom razvoju (GERD) koji će WeEffect realizovati uz potpuno učešće svih partnerskih organizacija. Na partnerskom sastanku Programska službenica za rodnu ravnopravnost i manjine We Effect-a Neda Chalovska Dimovska predstavila je Akcioni plan za implementaciju projekta GERD sa ciljem da pruži detaljne informacije o rasporedu aktivnosti koje će realizovati u okviru ovog projekta. We Effect tim će napraviti procjenu razvoja i znanja o rodnoj ravnopravnosti i „Gender mainstreaming-a“ u partnerskim organizacijama u poslednje dvije godine, kao nastavak studije rodne ravnopravnosti provedene u 2017. Ovi podaci, zajedno s podacima za izvještaj o ravnopravnosti polova, biće osnova za oblikovanje metodologije za obuku trenera u skladu sa nivoom znanja partnerskih organizacija. Pored toga, ovi podaci će se koristiti kao osnova za mjerenje napretka u organizacijskom razvoju, ali i promjene normi u zajednicama.\nGeneralna skupština Ujedinjenih Nacija ove će godine praviti pregled o implementaciji CEDAW-a u Bosni i Hercegovini. Na Predsesiji Radne grupe koja će se održati od 11-15 marta 2019. godine, pripremiti listu pitanja za najosjetljivija pitanja o ženskim pravima, na koja će Bosna i Hercegovina odgovoriti sa dodatnim izvještajem. Centar za ekonomski i ruralni razvoj je u saradnji sa We Effect-om podnio je prijedlog sa listom pitanja o kojima će se raspravljati u na Predsesiji Radne grupe za relevantni izvještaj Bosne i Hercegovine koji će biti razmatran na 74. sjednici CEDAW odbora. U sklopu ovog prijedloga ukazuje se na potrebe za dodatnim informacijama o mjerama preduzetim u cilju povećanja učešća žena iz ruralnih sredina u obrazovanju, zapošljavanju, socijalnoj pomoći, vlasništvu i upravljanju zemljištem, te mjerama koje bi podržale zadružni pokret i članstvo žena iz ruralnih sredina u zadrugama.\nPočinje kampanja „Pravo na zdravo“\nDomestica jabuke – jedine certifikovane integralne jabuke u BiH\nJoš jedna “Organska subota” u Banja Luci


Otvoreno pismo DJB javnom servisu - Društvo - Dnevni list Danas\nPočetna » Društvo » Otvoreno pismo DJB javnom servisu\nOtvoreno pismo DJB javnom servisu\nNema nijednog profesionalnog pravila kojim bi se mogla objasniti činjenica da građani Srbije nisu imali priliku da devet meseci čuju predsednika pokreta Dosta je bilo na RTS, navodi se u otvorenom pismu tog pokreta generalnom direktoru i urednicima Radiotelevizije Srbije .\n0Piše: DanasOnline 20. januara 2017. 16.59\nOptužujući ih da su odgovorni za mrak, cenzuru, jednoumlje i nedostatak dijaloga, koji su danas zaštitni znak Srbije, DJB konstatuje da je jedan od razloga za to i činjenica da u emisijama RTS od završetka aprilskih izbora prošle godine ni u jednoj emisiji nije gostovao niko iz DJB.\nUz konstataciju da se vlast najviše plaši DJB, taj pokret ukazuje da, međutim, vlast nije vlasnik RTS, a da direktori, urednici i novinari javnog servisa „ne bi smeli da rade kako im diktira lični strah od vlasti nego po profesionalnim i etičkim standardima“.\nTaj pokret poručuje RTS da su spremni da im pomognu da prestanu da budu megafon Srpske napredne stranke.\nPokret DJB podseća da je u aprilu ostvario četvrti izborni rezultat u Srbiji i ima 16 poslanika u Skupštini Srbije, od kojih su mnogi među najvećim stručnjacima u svojim oblastima, i da zato građani imaju pravo da ih čuju preko svog javnog servisa.\nZašto se sistematski krije ono što ima da saopšti najjača opoziciona parlamentarna snaga i politička opcija koja raste, pita DJB urednike RTS, uz ocenu da se novinarstvo na RTS svelo „na poltronstvo prema premijeru i vladajućim strukturama“.\ndosta je bilo, RTS


Rukometaši Dubočice poraženi u derbiju “južne pruge” - juGmedia\nRukometaši Dubočice poraženi u derbiju “južne pruge”\nRukometaši Dubočice poraženi su sinoć na svom terenu u derbiju „južne pruge“ od niškog Železničara rezultatom 26:27 u trećem kolu ARKUS lige.\nIako se domaći tim borio do samog kraja i imao veliku podršku sa tribina, jer je hala u Sportsko-rekreativnom centru bila prepuna, niški rukometaši pobedili su drugi put zaredom u ovoj sezoni i iz Leskovca odneli dva boda.\n“Hvala publici na podršci, dali smo sve u tom trenutku, ali nije bilo dovoljno. Budite uz nas do kraja”, poručili su navijačima nakon poraza leskovački superligaši na svojoj Fejsbuk stranici.\nPosle 3. kola ARKUS lige, Dubočica je trenutno na drugom mestu sa 4 boda, dok se Železničar sa istim brojem bodova nalazi na četvrtom.\nSledeći protivnik leskovačkih rukometaša je Partizan, a utakmica će biti odigrana u subotu 5. oktobra od 19 sati u Beogradu.\nNa bogatoj staroplaninskoj trpezi sve same đakonije i organska hrana\nKuršumlija izabrana za izuzetnu destinaciju Evrope\nOraovčanin koji je zmiju zatekao u svom dvorištu i uslikao je ovog jutra kaže da je reč o stepskom smuku, dužine od blizu pola metra metra, koji…\n29.09.2019. u 23:34\nVreme je za promene. Sadašnje rukovodstvo nije na nivou koji je potreban za ovaj rang takmičenja a i lična korist je ljudima iz uprave kluba postala jedino bitna. Direktor Miljko je prvi koji treba biti zamenjen.\nDa li si ti normalan? Kako možeš da pišeš ovakve gluposti? Pored Andrije, Miljko je najzasluzniji što je Dubočica postala ovo što jeste! Dečko radi 24h dnevno za klub i smešni ste sa ovakvim komentarima. Dok je Miljko na čelu kluba, Dubočica će nizati uspehe, to je sigurno.\n30.09.2019. u 07:21\nMiljko samo gleda svoju korist nista vise .Brzo zaboravlja sve sto mu je ucinjeno .Licno sam ga cuo pre tri godine kad je Mesko Gradonacelnik bio na utakmici a taj Mesko immdaje pare gradjana samo to da kazem .Prodao je utakmicu tada dva sedmetca su promasili zicere i od +7 izgubise utakmicu


Romski savjet traži smanjenje cenzusa na 0,35 odsto | Romski Savjet\nRomski savjet traži smanjenje cenzusa na 0,35 odsto\nRomski savjet podnio je Skupštini Crne Gore inicijativu za smanjenje cenzusa za ulazak u Parlament sa 0,70 na 0,35 odsto za pripadnike tog naroda, po sistemu afirmativne akcije.\nTo je saopštio predsjednik Odbora za ljudska prava i slobode Jovan Vučurović na regionalnoj konferenciji „Inkluzivne politike za Rome” održanoj u hibridnom format, saopšteno je iz crnogorskog parlamenta.\nU inicijativi se navodi da Romi kao ravnopravan politički subjekt u Crnoj Gori još ne postoje i njihov glas se ne čuje u Parlamentu.\nTo znači, kako se ocjenjuje, da Romi ne mogu na adekvatan način da artikulišu političke interese, preko svojih izabranih predstavnika u crnogorskom parlamentu, što dovodi do toga da njihovi problemi ostaju neprimijećeni.\nIz Romskog savjeta ističu da je neophodno da sastav Parlamenta u potpunosti odražava sve društvene raznolikosti i garantuje političku jednakost.\nInicijativa je, u skladu sa Poslovnikom Skupštine, proslijeđena i Vladi Crne Gore.\nVučurović je podsjetio da je sličnih inicijativa bilo i ranije.\n“Nacionalni savjet Roma je podnio zahtjev, a Zaštitnik ljudskih prava i sloboda Crne Gore pokrenuo inicijativu za izmjene i dopune Zakona o izboru odbornika i poslanika kojim je utvrđen zakonski princip o sticanju prava na jedan poslanički mandat koji se, za sada, primjenjuje samo za pripadnike hrvatskog naroda”, kazao je on.\nPrema riječima Vučurovića, predložili su da Skupština obezbijedi ovaj zakonski princip i za pripadnike romske manjinske zajednice u Crnoj Gori.\nVućurović je kazao da je i grupa nevladinih organizacija – Mladi Romi, Građanska alijansa, Centar za demokratsku tranziciju, Phiren Amenca i Centar za romske inicijative 4. aprila 2018. godine, podnijela inicijativu Skupštini za izmjenu Zakona o izboru odbornika i poslanika.\n“Zakon do sada nije promijenjen na način predložen u inicijativama iz 2013. i 2018, dok ostaje da se vidi kakve će biti reakcije na nedavno podnešenu inicijativu Romskog savjeta”, kazao je Vučurović.\nOn smatra da je važno nastaviti sa edukativnim aktivnostima predstavnika romske i egipćanske zajednice u cilju njihovog osposobljavanja za učešće u javnom i političkom životu.\n“Potrebno je izgraditi prilike za društveno osnaživanje romske i egipćanske zajednice, posebno na lokalnom nivou, razvijanjem inkluzivnih i participativnih procesa od lokalnih samouprava i organizacija”, kazao je on.\nVučurović je podsjetio da je krajem 2019. godine u Crnoj Gori formirana prva romska politička partija-Demokratska partija Roma, dok postoji i građanska inicijativa Građanski pokret Roma i Egipćana- UPRE (Ujedinjeni pokret Roma i Egipćana).\n“Demokratska partija Roma nije učestvovala na parlamentarnim izborima 30. avgusta 2020, dok najavljuje učešće na lokalnim izborima za Glavni grad, čije se održavanje očekuje u maju sledeće godine”, rekao je on.\nVučurović je saopštio da u novom sazivu Skupštine Crne Gore nema pripadnika romske populacije.\n“Međutim, to ne znači da se poslanici aktuelnog saziva Parlamenta ne zalažu za poštovanje i unapređenje prava pripadnika romske populacije”, poručio je on.


Home / Kompanije / Kompanija Beiersdorf pomaže otvaranje dečijih igrališta širom Srbije\nOve godine Kompanija Beiersdorf pomogla je otvaranje dva dečija igrališta, u Aranđelovcu i Sjenici, i trenutno se radi na pripremi uslova za otvaranje još dva, koja su planirana za 2017. godinu, u Lapovu i Žitištu, a izglasana presekom glasova u avgustu.\nKompanija Beiersdorf obezbeđuje rekvizite i bezbednosnu podlogu za sva igrališta koja ispunjavaju najviše srpske i evropske standarde SRPS EN 1176 I SRPS EN 1177 o bezbednosti dečijih igrališta, a prosečna vrednost ulaganja po otvorenom igralištu je 35.000 evra, kaže Una Lučić iz kompanije Beiersdorf.\nIgrališta se otvaraju u saradnji sa opštinom koja obezbeđuje uređenje terena, što je prvi i neophodan uslov da bi izglasano igralište bilo izgrađeno.\nSvi gradovi i opštine u Srbiji imaju priliku da učestvuju i dobiju novo dečije igralište, ali to prvenstveno zavisi od inicijative i angažovanja samih građana, jer upravo broj glasova definiše u kom mestu će biti otvoreno sledeće igralište.\nOd početka akcije 2013. godine otvoreno je ukupno 21 igralište na teritoriji Republike Srbije.


Angelina Jolie i Jared Leto ponovo zajedno? – Tračara\npiše Pero 23. 12. 2018., 00:30\nAngelina Jolie i Jared Leto postaju sve prisniji. Izvor blizak glumici tvrdi da Angelina usred razvoda od Brad Pitta traži utehu u svom prijatelju i bišem poslovnom saradniku!\nTokom braka sa Bredom, Jared je za Angelinu bio poput outsajdera. Međutim, glumac je konačno skupio hrabrosti i nazvao Angelinu sa kojom je zajedno glumio u filmu Prekinuta Mladost iz 1999. godine, kojoj je ponudio ulogu u novom filmu na kojem radi.\n„Jared se javio Angelini u vezi novog filma na čijem scenariju radi. Želeo bi da ona bude jedna od glavnih glumica u njemu. Nakon toga, njih dvoje su krenuli da provode vreme zajedno, isprva kao prijatelji, međutim stvari su se preokrenule nakon što je Angelina izjavila da oseća nešto prema njemu,“ tvrdi izvor.\nUsled borbe oko starateljstva nad petoro dece i „prljavog“ razvoda od Breda koji se mesecima razvlači na naslovnim stranama svih novina, Angelina je utehu i snagu pronašla u Jaredu.\n„Jared je podržava i tu je za nju, a ona tvrdi da se zbog njega još uvek nije slomila. Jared se uselio u Angelininu kuću i boravi kod nje s vremena na vreme prethodnih par meseci“, objasnio je izvor.\nKada su u pitanju deca, glumica ne želi da oni bilo šta znaju i Jared je za njih samo „mamin prijatelj“.\n„Ne želi da ih opterećuje dodatnim stvarima , ali se nada da će moći javno da prizna da je u novoj vezi jednom kada suđenje bude okončano i zvanično se razvede.“\nPodsećamo, Angelina i Brad se već mesecima razvode na sudu i bore oko starateljstva nad decom, a najnoviji navodi izvora bliskog nekadašnjem paru tvrde da glumica želi da onemogući ocu svaki kontakt sa njima.\nPrethodna vest Drew Barrymore uplakana na instagramu: Neki dani su ružni i teški\nNaredna vest Pročitajte dnevni horoskop za nedelju, 23. decembar 2018. godine


Institut za arheologiju osnovan je na Filozofskom fakultetu u Sarajevu 2013. godine i jedna je od podorganizacionih jedinica Centra za naučnoistraživački rad i stručne aktivnosti Filozofskog fakulteta Univerziteta u Sarajevu (Centar NIRSA).\nDjelatnost Instituta pokriva sve aktivnosti koje se mogu povezati sa arheologijom kao naukom, te očuvanjem i promocijom arheološke baštine.\nSa ovim na umu u sklopu aktivnosti Instituta se, bilo samostalno ili u saradnji sa drugim institucijama i udruženjima, organiziraju i implementiraju različiti vidovi istraživanja arheološke baštine, prije svega geofizička neinvazivna istraživanja, kao i utvrđivanje arheološkog potencijala na prostoru koji je predmet istraživanja. Uz ove vidove istraživanja se organiziraju i zaštitna i sistematska istraživanja arheoloških lokaliteta.\nAktivnosti Instituta se ogledaju i u organizaciji i impelmentaciji naučnog rada, usavršavanju naučno-istraživačkih metoda na polju arheologije. Također, Institut svojim aktivnostima doprinosi razvoju i afirmaciji raznorodnog kulturno-historijske baštine Bosne i Hercegovine i okolnih zemalja. U implementaciji aktivnosti Instituta za arheologiju učestvuju studenti sa Katedre za arheologiju Filozofskog fakulteta u Sarajevu i sa drugih Univerziteta u regiji, te različiti mladi profesionalci, iz Bosne i Hercegovine i regije, koji djeluju na polju kulturnog nasljeđa. Na ovaj način se pomaže usavršavanje naučnog i stručnog kadra i podiže naučni podmladak. Kroz aktivnosti različitih domaćih i međunarodnih projekata Institu sarađuje sa naučnim i stručnim institucijama u zemlji i inozemstvu. Na kraju, potrebno je skrenuti i pažnju da Institut za arheologiju posjeduje kapacitet da se bavi izdavačkom djelatnošću i organizaciom naučnih skupova.\nSve prethodno navedene aktivnosti se vrše na arheološkim lokalitetima koji pripadaju svih hronološkim periodima ljudske prošlosti, odnosno lokalitetima iz prahistorije, antike i srednjeg vijeka, te novoga vijeka.\nTokom istraživanja arheoloških lokaliteta, i obavljanja drugih naučnih radova, Institut za arheologiju primjenjuje sve suvremene metode i interdisciplinarni pristup arheološkoj nauci. U slučaju kada se obavljaju neinvazivna istraživanja Institut za arheologiju koristi suvremenu geofizičku opremu da bi se ustanovilo današnje stanje arheološkog lokaliteta bez njegovog uništavanja. Za ovo se također koriste i snimke dobivene snimanjem iz zraka.\nKao institucija koja se bavi naučno-istraživačkim radom Institut za arheologiju je u mogućnosti da u sklopu svojih aktivnosti izvrši evaluacije, te da daje stručna mišljenja, izrađuje naučne i stručne programe, elaborate i izvještaje iz oblasti arheologije.\nOd trenutka osnivanja 2013. godine Institut za arheologiju je učestvovao u implementaciji međunarodnog projekta Tempus BIHERIT (530755-TEMPUS-1- 2012-1-BA-TEMPUS-JPCR), te su u sklopu njegovih aktivnosti izvršena arheološka istraživanja više istraživanja.


Vlada poziva na predaju do kraja marta\nBEOGRAD - Ministri finansija Mlađan Dinkić i prosvete i sporta Slobodan Vuksanović pozvali su juče generale Sretena Lukića i Nebojšu Pavkovića da do kraja marta dobrovoljno otputuju u Haški tribunal.\n"Prema informacijama koje imamo, Evropska unija je spremna da nam između 12. i 15. aprila da pozitivnu ocenu Studije o izvodljivosti. To znači da svi optuženi treba da budu u Hagu do kraja marta, a mi ih molimo da to učine dobrovoljno", rekao je Dinkić na konferenciji za novinare posle sednice Vlade Srbije.\nOn je rekao da je iz budžetskih rezervi izdvojeno 40 miliona dinara za pomoć porodicama optuženih pred Sudom, ali da Ministarstvo finansija nije dobilo nijedan nalog za isplatu po tom osnovu. Vlada je dala garancije Tribunalu za puštanje na slobodu do početka suđenja Draga Nikolića, bivšeg načelnika bezbednosti u Zvorničkoj brigadi Vojske RS.\nHapšenje neće ugroziti vladu\nBEOGRAD - Potpredsednik Vlade Srbije Miroljub Labus izjavio je sinoć da Vlada Srbije neće pasti u slučaju hapšenja generala Sretena Lukića i Nebojše Pavkovića.\n"Vlada će sasvim sigurno da opstane", naglasio je Labus u intervjuu Televiziji Studio B, odgovarajući na pitanje šta će biti ako SPS-om, zbog hapšenja generala, povuče podršku vladi.\nLabus je, takođe, izjavio da je "Brisel uveren da smo mi sve uradili da utvrdimo da li je general Ratko Mladić u našoj zemlji ili nije". "Po svim evidencijama nije, nema nikakvih naznaka da je on u zemlji. Ili se dobro krije pa niko ne može da ga nađe", rekao je Labus i dodao da su "neki drugi generali ovde" i "tu stvar treba što pre da završimo".\nDrago Nikolić stigao u Haški tribunal\nHAG - Član Nacionalnog saveta za saradnju s Haškim tribunalom Zoran Lončar izjavio je da su predstavnici Sekretarijata Haškog suda u 16.30 primili bivšeg načelnika bezbednosti Zvorničke brigade Vojske RS Draga Nikolića, koji je juče dobrovoljno otputovao u Hag.\n"Ovo je deveta dobrovoljna predaja iz Srbije u poslednjih nekoliko meseci. Time je našoj zemlji omogućeno da ostvari vidan napredak u procesu saradnje s Haškim tribunalom", izjavio je Lončar, koji je u ime Vlade Srbije otpratio Nikolića.


SMS stiže na Meacu: U Interu očekuju "DA" za Srbina | Mondo.Me Prod\nSergej Milinkovic Savic transfer Inter Serija A\n28. May, 05:35\nSMS stiže na Meacu: U Interu očekuju "DA" za Srbina 0 Podijeli Podijeli na facebook Podijeli na twitter Podijeli na viber Pošalji na mail\n14.02.2020. / 14:20\nSMS stiže na Meacu: U Interu očekuju "DA" za Srbina\nAutori mondo.me mondo.ba 14.02.2020. / 14:20\nMilanski Inter inicirao je pregovore sa reprezentativcem Srbije Sergejem Milinković-Savićem oko njegovog prelaska iz Lacija na "Đuzepe Meacu".\nIzvor: Marco Rosi/Getty Images Europe\nSrpski reprezentativac Sergej Milinković-Savić vratio se u formu ove sezone u Seriji A i jedan je od najzaslužnijih za odlične rezultate "nebeskoplavih" iz Rima, koji se posle dugo vremena bore za "skudeto".\nZato je prema pisanju italijanskim medija, popularni "SMS" ponovo moguća glavna zvezda letnjeg prelaznog roka, s obzirom na to da mnogi evropski klubovi žele Srbina u svojim redovima.\nPosljednji u nizu je milanski Inter, čiji je generalni direktor Bepe Marota započeo pregovore sa Sergejevim menadžerom kako bi ga uverio da na leto potpiše za "nerazure".\nMarota je duže vreme veliki obožavalac 24-godišnjeg srpskog veziste i pokušao je da ga dovede u Juventus.\nMeđutim, Inter će morati da se suoči sa opasnom konkurencijom - londonskim Čelsijem i Pari Sen Žermenom, koji takođe žele na leto da angažuju Milinković-Savića.\n@sergej___21 with an impossible goal in @official_sslazio training\nA post shared by433(@433) on Feb 13, 2020 at 2:00pm PST\nŠampion Francuske je prethodnog leta ponudio Laciju 60 miliona evra za Sergeja, ali je ponudu odbio prvi čovek rimskog kluba Klaudio Lotito. Mediji na "Čizmi" spekulišu da je Lotito "razrezao" početnu cenu od 80 miliona evra.\nTo je tek polovina iznosa, kojeg je navodno Lotito odbio u januaru prošle godine za srpskog fudbalera. bez obzira na visinu mogućeg transfera, Sergejev odlazak sa "Olimpika" zavisiće od rezultata u aktuelnoj sezoni.\nLacio je trenutno na trećem mestu sa 53 boda, jedan manje od lidera Intera i drugoplasiranog Juventusa...\nLacio Inter Serija A transferi


Počasni konzul Bertrand Thibert posjetio Tehnopolis - Tehnopolis\n04/06/2019 /in Izdvojeno, Vijesti /by tehnopolis\nIPC Tehnopolis je posjetio gospodin Bertrand Thibert, počasni konzul Crne Gore u Lionu, pa je tom prilikom odrzan sastanak sa pomoćnicom direktora i finansijskom menadžerkom, Vanjom Zorić Šundić, menadžerom za upravljanje projektima i razvoj preduzetništva, Aleksandrom Janičić i menadžerkom biznis inkubatora, Jelenom Đedović.\nTokom sastanka: počasni konzul Bertrand Thibert , Aleksandar Janičić, Jelena Đedović, Vanja Zorić Šundić\nPored predstavljanja aktivnosti i ostvarenih rezultata Tehnopolisa, prezentovana je i misija novooformljenog konzulata u cilju uspostavljanja saradnje između ove dvije institucije.\nJedna od tema koje su razmatrane, a koje su od posebnog značaja za rad Tehnopolisa i razvoj cijele startap zajednice Crne Gore, je mogućnost saradnje sa inkubatorima H7 i Hotel 71 iz Liona, kao i sa drugim biznis support organizacijama iz ove regije, pri čemu se otvara mogućnost odlaska crnogorakih startapova u Francusku u cilju njihovog rasta i razvoja.\nPored toga, definisana su i druga polja na kojima je moguće sarađivati, kao i naredne aktivnosti u cilju uspostavljanja bilateralne saradnje.\nOtvaranjem počasnog konzulata naše države u Lionu u februaru ove godine, pored diplomatskih odnosa na ambasadorskom nivou, prijateljske veze između Crne Gore i Francuske dobile su novu i značajnu dimenziju.\nTags: Aleksandar Janičić, Bertrand Thibert, Crna Gora, crnogorska startap zajednica, Francuska, IPC Tehnopolis, Jelena Đedović, počasni konzul Crne Gore u Lionu, saradnja, startap zajednica, Vanja Zorić Šundić\n„Create ‘n’ share“ zvanični suvenir Nikšića Ljetnja škola o transferu tehnologija: Put od ideje do valorizacije


ĆIRILICA ILI KAZNA MILION DINARA: Uskoro se formira savet za srpski jezik : Nadlanu.com\nĆIRILICA ILI KAZNA MILION DINARA: Uskoro se formira savet za srpski jezik\nObjavljeno 1. avg 2018. / 13:55:40\nVlada Srbije formiraće savet za srpski jezik čiji će posao biti da brine o poštovanju službene i javne upotrebe srpskog jezika i ćiriličkog pisma. Savet će imati devet članova koji će se, paralelno sa Odborom za standardizaciju srpskog jezika, starati o normiranju, negovanju, unapređivanju i zaštiti službenog jezika i matičnog pisma.\nOvo je deo novina koje je, kako "Novosti" saznaju, Ministarstvo kulture predložilo Vladi Srbije, a koje bi trebalo da se primene izmenom i dopunom Zakona o službenoj upotrebi jezika i pisama. Nedavno je i ministar kulture Vladan Vukosavljević izjavio da je predlog upućen Vladi Srbije, te da će on uskoro ući u redovnu proceduru, ali i da očekuje polemiku povodom izmena ovog važnog zakona.\n- Savet analizira i daje mišljenje o stanju službenog jezika i matičnog pisma u Republici Srbiji i na srpskom jezičkom području, daje sugestije u kreiranju i sprovođenju jezičke politike, daje predloge za razvoj i unapređenje stanja službenog jezika i matičnog pisma - navedeno je u dokumentu u koji su "Novosti" imale uvid.\nObaveze saveta biće i da daje sugestije i predloge za uređenje drugih pitanja u oblasti službenog jezika i matičnog pisma, kao i međuresorne saradnje. Propisano je da savet bude formiran šest meseci posle usvajanja izmenjenog zakona.\nNa srpskom jeziku, ćirilicom, kako je predviđeno, obavezna je komunikacija u pravnom prometu, posebno za navođenje naziva, sedišta i delatnosti preduzeća, naziv robe, uputstva za upotrebu nekog proizvoda, deklaracije za proizvode, garantne listove, račune, potvrde...\nCelokupna komunikacija državnih, pokrajinskih i organa lokalne samouprave moraće da bude na srpskom jeziku, ćirilicom. Isto važi i za obrazovne i naučne ustanove i medije čiji osnivač je država, koji imaju državni kapital, kao i za elektronske medije sa nacionalnim, regionalnim i lokalnim frekvencijama. Ćirilica će biti obavezna i za sva javna preduzeća i ustanove i preduzeća sa većinskim državnim kapitalom, kao i profesionalna i strukovna udruženja koja predstavljaju svoju oblast na nacionalnom i međunarodnom nivou.\nPredloženi zakon definiše latinicu kao pomoćno pismo, te ako se nešto ispisuje na oba pisma, ćirilica mora da ima prednost.\nUkoliko institucije koje imaju obavezu da koriste ćirilicu prekrše ovu odredbu, odgovorno lice biće kažnjeno od 5.000 do 100.000 dinara. Kazna za preduzeće koje latinicom ispiše naziv robe i usluga, uputstvo za upotrebu, deklaraciju ili garantni list biće od 500.000 do milion dinara, a odgovorno lice u organizacijama koje ignorišu ćirilicu biće kažnjeno do 70.000 dinara.\nPostoje i izuzeci od službene upotrebe jezika i pisma, i to kada je reč o privatnoj komunikaciji, pisanju i upotrebi ličnih imena, dvojezičkim publikacijama i kompjuterskim programima, prihvaćenoj naučnoj i tehničkoj terminologiji, naučnim i umetničkim delima, kao i naučnoj i obrazovnoj delatnosti škola na stranim jezicima. Izuzete su i marke proizvođača i robe i oznake porekla robe i usluga.\nDefinisana je i službena upotreba manjinskih jezika. Propisano je da manjinske zajedice imaju puna prava na službeno korišćenje maternjeg jezika, u skladu sa Evropskom poveljom o regionalnim i manjinskim jezicima.\nIzvor: Novosti.rs/I. Mićević\nHOSPITALIZOVANO 6.733 OBOLELIH: U Srbiji 7.696 novih slučajeva koronavirusa,…


RTCG - Radio Televizija Crne Gore - Nacionalni javni servis :: Društvo :: Bespotrebno dramatizovana tema vjerske nastave?\n27. 09. 2021. 21:30 >> 21:40 4\nProfesor filozofije doc. dr Filip Ivanović smatra da je tema vjerske nastave bespotrebno dramatizovana i da još nema zvanične inicijative za njeno uvođenje u škole. Analitičar obrazovne i socijalne politike profesor Krsto Vuković kazao je da inicijativa za uvođenje vjeronauke zapravo postoji, te da je navedena u Temeljnom ugovoru, i da treba ozbiljno da se uzme u obzir.\nIvanović je, u emsiji "Naglas" na Televiziji Crne Gore, kazao da je Crna Gora jedna od dvije-tri evropske zemlje koje uopšte nemaju vjersku nastavu integrisanu u obrazovni sistem.\n"Vjerska nastava i religiozno obrazovanje ne samo da nije u suprotnosti sa građanskim društvom, već mora biti dio njega. Tema je , u ovom trenutku, bespotrebno dramatizovana, postoji toliko pitanja koja moramo riješiti u političkom i društvenom životu", naveo je Ivanović.\nOn je kazao da niko još nije podnio zvaničnu inicijativu, ne razmišlja se o reformi obrazovnog sistema, te da će proći godina i više da se postavi sistem dok se ne uvede vjeronauka u škole.\nSveštenik i vjeroučitelj Pavle Božović istakao je da se ne radi o uvođenju vjerske nastave u obrazovni sistem, već o njenom vraćanju. Podsjetio je da je ona postojala još u prvoj školi, koju je Njegoš otvorio u Cetinjskom manastiru.\n"Ovo označava novo poglavlje u životu Crne Gore koja se rađa kao demokratska, multikulturalna, multikonfesionalna i prije svega građanska država", naveo je Božović.\nIstakao je da bi bili protiv toga da djeca uče samo o pravoslavnoj vjeri.\n"Nikada ne bismo pristali da mi jedini organizujemo nastavu. Imamo konstante kontakte sa ljudima iz drugih vjerskih zajednica, koji su zainteresovani za uvođenje vjerske nastave", dodao je Božović.\nProgramski direktor CGO Petar Đukanović kazao je, u emsiji "Naglas" da je ta NVO, nakon naznaka u medijskim objavama, iskazala svoj stav da je uvođenje vjeronauke u javni obrazovni sistem nepotrebno.\n"Postoje određene evropske zemlje gdje vjeronauka postoji kao obavezan predmet: Na osnovu propisa Savjeta Evrope, religijsko obrazovanje treba da je komponenta obrazovanja, ali to ne znači da je treba poistovjećivati sa vjeronaukom. Religijsko obrazovanje naglašava potrebu da mladi steknu znanja o različitim religijskim tradicijama koje postoje u evropskim društvima", rekao je Đukanović.\nSmatra da nije pravi trenutak da se tema o uvođenju vjeronauke pokreće jer, kako ističe, može produbiti podjele koje već postoje.\nPodsjetio je da je kroz predmet istorija religije u osnovnim i srednjim školama, religijsko obrazovanje već prisutno u Crnoj Gori.\nAnalitičar obrazovne i socijalne politike profesor Krsto Vuković kazao je da inicijativa za uvođenje vjeronauke zapravo postoji, te da je navedena u Temeljnom ugovoru, i da treba ozbiljno da se uzme u obzir.\n"Nisam za to da se prihvati tvrdnja da je to usamljeno pitanje i da smo pretjerali. Mislim da je ova cijela priča jedna vrsta lažne dileme i konstatno je protežiramo u javnosti - ukoliko krenemo ka tome da se uvodi vjeronauka, morali bi da se bavimo Ustavom i da ga mijenjamo", kazao je Vuković i dodao da ono što se nameće jeste "da se okrenemo prema Ustavu, šta on tvrdi i na koji način garantuje sekularnost naše države".\n"U našem trenutnom političkom ambijentu i odnosu snaga, naročito u parlamentu, da li ijedan građanin trenutno vjeruje da bi se došlo do potrebne većine koja je potrebna za promjenu Ustava i da bi se došlo do realizacije ove ideje", kazao je Vuković na TVCG.\nPetar Đukanović Vjeronauka Krsto Vuković Filip Ivanović Pavle Božović


Naslovna Zanimljivosti Iz naših krajeva Završen mozaik u Hramu Svetog Save – jedinstven u svetu\nBEOGRAD: U Hramu Svetog Save i oko tog sakralnog objekta radovi su u završnoj fazi, a mozaik koji se prostire na površini oko 15.000 kvadratnih metara, po čemu je Hram jedinstven u pravoslavnom svetu, a možda i u svim sakralnim objektima, završen je.\nMozaik, koji je ekipa Tanjuga ekskluzivno snimila u jednom od najvećih pravoslavnih hramova, rađen je u tehnici koja se primenjuje u Rusiji poslednjih 15 godina, a kako je ispričao starešina Hrama vladika Stefan, smatra se da je ta tehnika bolja od najpoznatijeg venecijanskog mozaika.\n„Za tu tehniku Rusi tvrde, smatram sa pravom, da je bolja zato što se pravi od prirodnih boja i stakla i pečenjem tog stakla na visokim temperaturama dobija se idealna određena boja koja je potrebna za sam mozaik i buduću ikonu“, navodi vladika Stefan.\n„Mozaik je i sada lep, ali njegovu lepotu u potpunosti ćemo moći da sagledamo tek kada rasveta, koja se trenutno ugrađuje, bude gotova“, ispričao je vladika.\nMeđutim, vladika Stefan navodi da Hram nije „naše hvaljenje i podizanje“, već smatra da je Bog tako dao, a i da je Sveti Sava zaslužio da imamo takav Hram posvećen njemu.\nIspod Hrama je Kripta – posvećena Svetom Lazaru, a kako kaže vladika Stefan, ako se govori o Svetom Savi i Svetosavlju, onda je car Lazar neko ko je na „najbukvalniji način“ ispunio taj zavet posvetivši i dajući svoj život za bližnje.\n„Ta četiri oltara, tri u Hramu i jedan u Kripti, simbolizuju zajedno Svetoga Savu i samoga Hrista pre svega, zbog kojeg Sveti Sava i postoji, tako da je u budućnosti važno na koji način ćemo pokazati ovaj Hram“, kaže vladika Stefan i naglašava da nije važno samo pokazati i prikazati njegovu lepotu, već da je i važnije pokazati smisao i značaj onoga kome je Hram posvećen.\n„Mi znamo da će biti najposećeniji objekat, odnosno već je najposećeniji objekat u Beogradu, ali je važno da pokažemo ne samo lepotu Hrama, već smisao i značaj onoga zbog koga je Hram posvećen, a time i značaj i smisao svakoga čoveka“, navodi vladika.\nVladika Stefan govori da Sveti Sava nije samo nešto srpsko, već univerzalno hrišćansko, uopšte čovečansko te da zato i Hram ubuduće treba da posluži da sve posetioce vrati čovečnosti, a podsećajući na reči patrijarha Pavla „budimo ljudi“, dodaje da Hram treba da služi da svi postanemo ljudi.\n„Hram kada se završi, za sve nas, i verujuće i neverujuće, i Srbe i nesrbe, i hrišćane i nehrišćane, za sve stanovnike Srbije i uopšte ovog prostora je važan da pokažemo da želimo da podignemo nešto čoveku, odnosno Svetom Savi kao najvećem čoveku“, zaključuje vladika Stefan.\nRadove su zajedno sa sveštenstvom Hrama obišli patrijarh Irinej, članovi Sinoda SPC i predstavnici države zaduženi za građevinski deo, a kako je naveo vladika Stefan svi su zajedno saglasni da će do kraja oktobra unutrašnjost Hrama biti u potpunosti završena.\nPogledaj: Obnovljen časni krst u blizini Svetojovanovskog hrama u Bačkoj Palanci\nPrethodni tekstOpština Bačka Palanka: Podržite akciju „Dan bez automobila u gradovima i opštinama“\nSledeći tekstUskoro izmena Zakona o upravljanju otpadom – baci se 250.000 tona hrane


Saradnja u pravosuđu važna za Zapadni Balkan – Nadlanu.com\nSaradnja u pravosuđu važna za Zapadni Balkan\nLJUBLJANA, 15. aprila 2011. (Beta) - Učesnici Konferencije ministara pravosuđa Zapadnog Balkana su u petak na Brdu kod Kranja istakli da je osnažena saradnja u pravosuđu važna kako za region, tako za Evropsku uniju (EU) i celi svet.\nUčesnici konferencije organizovane u okviru Procesa Brdo su se posebno usredsredili na sprečavanje privrednog kriminala i oduzimanje protivpravne imovinske koristi.\nU ime Srbije će na skupu govoriti ministarka pravosuđa Snežana Malović, koja će predstaviti iskustva i rezultate Republike Srbije u primeni Zakona o oduzimanju imovine proistekle iz krivičnog dela, kao i ukazati na značaj regionalne saradnje za uspešnu borbu protiv organizovanog kriminala.\nSa slovenačkim ministrom Alešom Zalarom će srpska ministarka potpisati i dva bilateralna sporazuma u oblasti pružanja međunarodne pravne pomoći - Ugovor o pravnoj pomoći u građanskim i krivičnim stvarima i Ugovor o izručenju.\nNa konferenciji učestvuju i slovenački premijer Borut Pahor, kao i zvaničnici pravosuđa SAD Erik Holder i Mađarske Tibor Navraćik.


Čuveni ruski astrolog Pavle Globa otkriva: Ova 3 horoskopska znaka čeka veliki novac u januaru 2020. godine | Astrosudbina\nNaslovna ASTRO Čuveni ruski astrolog Pavle Globa otkriva: Ova 3 horoskopska znaka čeka veliki...\nČuveni ruski astrolog Pavle Globa otkriva: Ova 3 horoskopska znaka čeka veliki novac u januaru 2020. godine\n“Zvezde kažu da će početkom Nove godine u životima mnogih doći do drastičnih promena na polju novca. Veći priliv novca stiže zemljanim znakovima, odnosno svima koji su rođeni u znaku Bika, Device i Jarca.\nRođeni u znaku Bika imaće želju da ovaj novac skupe na gomilu i čuvaju, ali ovo je poslednje što treba da uradite. Trošite ga pametno, ispunite sebi neku želju! Važno je da odvojite jednu svotu koju ćete čuvati “za ne daj Bože”, a ostalo iskoristite da “zapušite rupe” i malo sebi olakšate život.\nŠto se tiče Devica, one će tokom januara lagano koračati kroz život. Vreme je da pevate, uživate, radujete se, jer finansijski problemi i za vas postaju prošlost! Biće novca toliko da ništa sebi nećete morati da uskratite. Vi uvek želite više, a upravo sada će to “više” sleteti pravo na vaše dlanove.\nfinansijski horoskop januar 2020.\nhoroskop novac januar 2020.\nPrethodni tekstDnevni horoskop za 16. decembar 2019. Ovan nezadovoljan, Bik odlično, Blizancima lep dan, Rak nesiguran, Lav motivisan\nSledeći tekstNEDELJNI HOROSKOP od 16. do 22. decembra 2019. Ovan se bori za svoju vezu, Bik pleni, Blizanac mora da poradi na sebi


Aleksić: Narodna stranka se zalaže za podizanje cenzusa na 10 odsto - Glas Šumadije\nNaslovna > Izbori/Bojkot > Aleksić: Narodna stranka se zalaže za podizanje cenzusa na 10 odsto\n11/06/2021 11/06/2021 188Ostavi komentar na Aleksić: Narodna stranka se zalaže za podizanje cenzusa na 10 odsto\n– Veći cenzus i ukrupnjavanje političke scene su veoma važni da bismo konačno znali ko je vlast, ko opozicija, a ko su stranke opozicije koje rade u korist režima. Ukrupnjavanje političke scene je važno i da bismo sprečili uništavanje Srbije i režim koji samovoljno rasprodaje nacionalna bogatstva i pokušava da od Srbije napravi koloniju, rekao je Aleksić Radio-televiziji Srbije.\nAleksić je naveo da se Narodna stranka zalaže za razdvajanje parlamentarnih, lokalnih i predsedničkih izbora kako građani na izborima ne bi „zaokruživali jednog čoveka i na izborima za mesne zajednice i na izborima za predsednika Srbije”.\nAleksić je pozvao predsednika Srbije Aleksandra Vučića da ispuni svoje obećanje i dana Radio-televiziji Srbije na poligrafu odgovara na pitanja o „Jovanjici”.\nAleksić je istakao da građani Srbije, koji plaćaju RTS, moraju da saznaju istinu, a to znači da ih RTS obaveštava o svim važnim pitanjima, kao što je najava otvaranja rudnika litijuma kod Loznice, kao i o korupciji i kriminalu, poput najveće proizvodnje marihuane u Evropi na imanju „Jovanjica” u koju je, kako je naveo, umešana vlast.\n– Ovaj režim je stvorio nove kriminalce, kao što je klan Veljka Belivuka, koji im je bio dobar dok im je bio potreban da smiruje tribine na stadionima, rekao je Aleksić.\nAleksić je istakao da je vlast SNS-a u poslednjih devet godina duplirala spoljni dug koji sada iznosi 30 milijardi evra i „rupe u budžetu se nadoknađuje uzimanjem novih dugova koje će vraćati buduće generacije”.\nTagovi: cenzus Miroslav Aleksić Narodna stranka ulazak u parlament


Vrhovni kasacioni sud na strani uzbunjivača Vladimira Pantića | Patak Online – Valjevo vesti\nVALJEVO- Vrhovni kasacioni sud u Beogradu ukinio je presude Višeg suda u Valjevu i Apelacionog suda u Beogradu koji su odbili tužbu zaposlenog u Gradskoj upravi Vladimira Pantića protiv Grada Valjeva u vezi sa uzbunjivanjem. Novo ročište je zakazano za 10. septembar pred Višim sudom u Valjevu.\n„Ovi sudovi su smatrali da moja tužba nije blagovremena, te mi nisu dali priliku da dokažem da sam nezakonito premešten sa svog radnog mesta. Vrhovni kasacioni sud je ispravio grešku te naredio da se suđenje ima nastaviti u septembru 2019. godine. Ovo je prvi sudski predmet povodom uzbunjivanja o kojem je odlučivao Vrhovni kasacioni sud u postupku revizije“, navodi u saopštenju za javnost uzbunjivač Pantić, koji je u Gradskoj upravi radio na izdavanju građevinskih dozvola sve dok nije odbio da mimo zakona odobri dozvole privatnim investitorima.\nVladimir Pantić je svojim rukovodiocima ukazao na nezakonitosti prilikom izdavanja građevinskih dozvola, upotrebnih dozvola i drugih odobrenja za investitore. Na taj način su, kako je upozoravao uzbunjivač, pojedini investitori dolazili do stambenog ili poslovnog prostora uz manje troškove.\nUbrzo nakon ukazivanja na nezakonitosti uzbunjivač Pantić je, kako tvrdi, počeo da trpi pritiske od svojih šefova, pa čak i pretnje da će snositi posledice ukoliko ne izradi nezakonite akte i ne udovolji zahtevima određenih investitora. Dan pošto je firmama „Gorenje“ i „Gejt“ odbio da mimo propisa izda građevinske dozvole i sačinio rešenja o odbacivanju njihovih zahteva, uručeno mu je rešenje o premeštaju.\n„Neposlušni“ uzbunjivač sklonjen je sa mesta na kojem je imao uvid u dokumentaciju o građevinskim dozvolama na posao u Odsek za vanredne situacije i poslove odbrane, koji je u drugoj zgradi. Posle Pantićevog premeštaja pomenuti investitori su dobili dozvole iako je građevinska inspekcija utvrdila da su oni već otpočeli gradnju i da shodno tome uslovi za izdavanje građevinskih dozvola nisu bili ispunjeni.\nPantića pred sudom zastupa advokatski tim „Pištaljke“, a kako je navedeno na njihovom sajtu, ovom odlukom Vrhovnog suda uzbunjivač će imati novu šansu da pred Višim sudom u Valjevu iznese navode o pretrpljenim štetnim radnjama zbog uzbunjivanja. Kako je navedeno, Viši sud u Valjevu prethodno je odbio Pantićevu tužbu u kojoj se pozvao na Zakon o zaštiti uzbunjivača zbog neblagovremenosti. Apelacioni sud u Beogradu je potvrdio odbijajuće rešenje Višeg suda, ali takođe neosnovano, navodi se u rešenju Vrhovnog kasacionog suda.\n„Naime, ’štetnu radnju’ ne predstavlja samo prva radnja poslodavca (rešenje o raspoređivanju), već i akt kojim ona nije sankcionisana“, navelo je veće kojem je predsedavao Predrag Trifunović.\nNedavno je, zahvaljujući advokatima „Pištaljke“ doneta još jedna presuda u korist ovog uzbunjivača, tako što je Upravni sud poništio rešenje o njegovom premeštaju na drugo radno mesto, navedeno je na sajtu „Pištaljke“.\nPrethodni članak Loša godina za pčelare\nSledeći članak Visoke temperature napunile petničke bazene


Tema: De Palasio Espanja: Šansa za novi dijalog o Kosovu\n09. februar 2010. | 13:42 | Izvor: Beta\n"Španija se u potpunosti slaže sa stavom vlade Srbije da savetodavno mišljenje Međunarodnog suda pravde, koje se očekuje do leta, pruža važnu priliku za ponovno pokretanje dijaloga, što nam svima u međunarodnoj zajednici može pomoći da pronađemo funkcionalno, održivo i obostrano prihvatljivo rešenje za pitanje Kosova koje je, po našem mišljenju, i dalje nerešeno", rekao je De Palasio u intervjuu agenciji Beta.\nNa pitanje da li je realno očekivati da vlasti u Prištini koje su proglasile nezavisnost i dobile priznanje jednog broja zemalja, prihvate takav dijalog, Palasio je kazao da je pitanje statusa veoma "širok pojam".\n"Verujem da bi bilo u interesu svih nas, uključujući Prištinu da se reši pitanje punopravnog članstva Kosova u međunarodnoj zajednici, što danas nije slučaj, jer Kosovo nije članica UN, ima teškoće da se integriše u regionalne organizacije, a priznala ga je otprilike trećina međunarodne zajednice. Bilo bi u interesu Prištine da traži put i način kako da se dođe do rešenja u bilateralnom dogovoru sa Beogradom", rekao je.\nDe Palasio, čija je zemlja predsedavajuća EU, rekao je da ne želi da prejudicira kakav bi trebalo da bude taj dogovor, ali je dodao da je "važno da između Prišitne i Beograda postoji dogovor da se zajedno okrenu budućnosti"\nPrema njegovim rečima, čitavoj EU, ali i široj međunarodnoj zajednici u interesu je da se pitanje Kosova "jednom zauvek reši".\n"U interesu je međunarodne zajednice da se jednog dana pitanje Kosova reši, uz pristanak Beograda i zemalja koje imaju važnu ulogu kao stalne članice Saveta bezbednosti UN, kao što su Kina i Rusija", kazao je.\nDe Palasio smatra da će se "na kraju doći do situacije koja je pobeda za obe strane". "Da li je to moguće - verujem da bi trebalo da pozovemo sve koji su odgovorni da odigraju mudru ulogu u novoj fazi koja će biti otvorena nakon savetodavnog mišljenja Međunarodnog suda pravde", dodao je.\nPrema rečima španskog ambasadora, rešenje kosovskog pitanja Srbiji nije uslov za sticanje statusa kandidata za članstvo u EU, ali bi se moglo otvoriti u nekoj od kasnijih faza tokom pregovora o članstvu.\n"Verujem da bi Srbija mogla dobiti status kandidata za članstvo u EU i da istovremeno zadrži drugačiji stav u odnosu na pravni status Kosova", rekao je.\nDodao je, međutim, da je status kandidata samo jedna od faza u procesu evropske integracije i da bi se "u nastavku tog procesa mogla otvoriti praktična pitanja koja treba rešavati na konstruktivan način".\nNa pitanje da li EU podržava plan za sever Kosova De Palasio je podsetio da je šef španske diplomatije Migel Anhel Moratinos krajem januara "kristalno jasno" rekao da taj dokument nije dokument EU.\n"EU nije ni razmatrala, ni usvojila takav dokument.. jer se mnoge zemlje ne slažu sa pristupom koji je u njemu sadržan.... To nije dokument EU, niti će biti, kao što nije ni Ahtisarijev plan jer ga nije usvojila ni EU ni Savet bezbednosti UN", rekao je Injigo de Palasio Espanja u intervjuu agenciji Beta.\nOn je dodao da veruje da će zahtev Srbije za članstvo u EU biti prosleđen Evropskoj komisiji do juna, kada se očekuje i deblokada procesa ratifikacije Sporazuma o stabilizaciji i pridruživanju Srbije i EU.\nŠpanski ambasador je podvukao da se Španija, kao predsedavajuća EU, "izuzetno trudi da ubrza proces evropske integracije Srbije koliko god je moguće i da u saradnji sa svim partnerima u EU obezbedi da Savet EU što pre razmatra aplikaciju koju je Srbija predala".\nUz ocenu da "nije neobično" da od podnošenja zahteva za članstvo do dobijanja odgovora prođe "više nedelja ili meseci" De Palasio je naglasio da je "dobra strana toga što vlada Srbije nastavlja da radi na tom planu".\n"Sa administrativnim kapacitetima koje poseduje i koje su prepoznali i Evropska komisija i Savet EU... Srbija će biti u stanju da veoma brzo dostavi odgovore na upitnik i to će suštinski ubrzati proces", rekao je on.\nNa pitanje da li je ratifikacija Sporazuma o stabilizaciji i pridruživanju uslov za nastavak procedure približavanja Srbije EU, De Palasio je kazao da "Španija ne bi povezivala te dve stvari, ali da poštuje drugačije stavove onih zemalja koje uspostavljaju vezu između ta dva koraka".\nIstovremeno je izrazio uverenje da će samit u Sarajevu "pružiti priliku da se stekne jasnija predstava o tome dokle je svaka od zemalja regiona stigla u procesu evropske integracije", kako bi i "region kao celina ostvario što veći napredak ka EU".\nPrema rečima španskog ambasadora, samit u Sarajevu biće prilika da se govori i o drugim otvorenim pitanjima u regionu, kao što su problem izbeglica i raseljenih, ali i o nerešenim bilateralnim koja se odnose na sukobe iz prošlosti "kako bi se svim građanima Zapadnog Balkana dala dostojna šansa da krenu ka Evropi sa nadom i stvarnim izgledima za bolji život".\nDe Palasio je rekao da izbor Sarajeva za mesto za održavanje skupa ima simbolički značaj jer je "BiH još nerešeno pitanje u regionu".\n"BiH zaslužuje podršku međunarodne zajednice kako bi prevazišla teškoće koje ima u nastojanju da postane funkcionalna i efikasna zemlja koja može ući u proces evropske integracije".\nNa pitanje kakav bi mogao da bude doprinos Srbije tome, De Palasio je rekao da "uloga Srbije u BiH može biti izuzetno konstruktivna i od pomoći, kakva je bila i do sada".\n"Srbija je imala važne izjave koje se tiču suvereniteta i teritorijalnog integriteta i toga da ne bi priznala secesiju u BiH, što je važno kao podrška naporima EU i čitave međunarodne zajednice, uključujući SAD, da se nađe održivo rešenje za BiH", rekao je španski ambasador.\n"Inicijativa da se u parlamentu Srbije usvoji deklaracija o Srebrenici takođe može imati veoma pozitivan uticaj... Poruka koja je već poslata iz Srbije nagoveštajem spremnosti da se suoči sa prošlošću na takav način veoma je važna i mislim da će takav korak podržati i EU i Evropska komisija i Evropski parlament i svi drugi međunarodni forumi", dodao je De Palasio.\nPrema rečima španskog ambasadora, uloga Srbije može biti veoma pozitivna i u unapređenju odnosa sa Hrvatskom, posebno nakon izbora novog predsednika. "EU ohrabruje i Srbiju i druge zemlje regiona da nastave da čine napore kako bi prevazišli prošlost i počeli da sarađuju", dodao je.\nOn je izrazio zadovoljstvo odnosima Srbije i Španije o čemu, kako je naveo, svedoče posete na najvišem nivou. Ukazao je na potrebu jačanja ekonomske saradnje u brojnim oblastima i u tom kontekstu najavio za proleće obnavljanje direktne aviolinije Beograd-Barselona.\nRe: De Palasio Espanja: Šansa za novi dijalog o Kosovu\nI Spanija uveliko prica o novim pregovorima...da li je ishod iz Haga vec poznat?\n"A ja sam tuji čula da u njeka mjesta..."\nOriginal postavio Halix I Spanija uveliko prica o novim pregovorima...da li je ishod iz Haga vec poznat?\nIzgleda da jeste. Mada se ne treba previse nadati, cisto da bude po onoj narodnoj... Prvo skoci pa posle reci hop